ΗΦΑΙΣΤΟΣ : 07/04/15\nΑυτή η μάχη δεν είναι του λαού. Αυτή η μάχη δεν είναι των εργατών.\nΟι αυταπάτες του λαού, οι αυταπάτες των εργατών σκεπάστηκαν απόψε από τα μεγάφωνα της πλατείας. Οι γραμμές αυτές γράφονται υπό καθεστώς οργής. Μιας οργής όμως που δεν πνίγει την κρίση για το πώς έχουν τα πράγματα - είμαι πια σίγουρος γι' αυτό. Οργή, γιατί γνωρίζω πως πολύς κόσμος, σύντροφοι και φίλοι, βρέθηκαν απόψε μπροστά σε μια (αναμενόμενη) έκπληξη. Πολύς κόσμος, σύντροφοι και φίλοι, ήταν στο Σύνταγμα, στα πλαίσια μιας λογικής που θέλει να μετατρέψει έναν άθλιο κυβερνητικό ελιγμό σε πλειοψηφικό ρεύμα αντίστασης. Αυτό τον κόσμο, τους δικούς Μας συντρόφους και φίλους, προσπάθησαν να μετατρέψουν απόψε σε κυβερνητικούς κλακαδόρους, σε χειροκροτητές... του πρωθυπουργού. Ενός σοσιαλδημοκράτη πρωθυπουργού που, αφού υπέγραψε τα πάντα (και δηλώνει ότι θα τα υπογράψει και στο μέλλον ανεξαρτήτως αποτελέσματος), παρέδωσε το λαό στα νύχια της τρομοκρατίας των τραπεζιτών, των ΜΜΕ και των όποιων άλλων -άδηλων ακόμη- δυνάμεων με τις οποίες συναγελάζεται.\nΌμως οργίζομαι και με μένα, με τη θέση μου να μην συμμετάσχω σε μια διλημματική σούπα δίχως περιεχόμενα. Όμως τα περιεχόμενα ήταν εκεί και δεν τα έβλεπα. Τα είπε ο Κιμούλης (!!!), τα διατράνωσε ο πρωθυπουργός, τα φώναζε το κεντρικό σύνθημα της συγκέντρωσης: "Για μια Ελλάδα της Αξιοπρέπειας σε μια Ευρώπη της Δημοκρατίας" Και δικοί μας φίλοι και σύντροφοι ήταν εκεί. Χωρίς να μπορούν να ακούσουν ότι παραδίπλα η συγκέντρωση των ακροδεξιών νεοφιλελέδων ούρλιαζε και αυτή το ίδιο πράγμα: "Ελλάδα, Ευρώπη, Δημοκρατία". Πολλοί δικοί Μας φίλοι και σύντροφοι ήταν εκεί, δίνοντας μια μάχη χαμένη πριν ξεκινήσει. Οι φωνές τους δεν ακούγοναν από τους δέκτες. Και κανείς δεν κατάλαβε πώς τόση αντιιμπεριαλιστική ενότητα ακούστηκε αίφνης σαν παραλήρημα ενθουσιασμού μπροστά στις αντιδραστικές κορόνες περί ιδρυτικών ευρωπαϊκών αξιών, αξιοπρέπειας κ.λπ. Κανείς δεν κατάλαβε πώς οι σοσιαλδημοκράτες από περίγελος του λαού -με τα αξιοπρεπή μνημόνια και τις ασάφειές τους- κατάφεραν σήμερα να ηγηθούν μιας κομματικής συγκέντρωσης που ούτε στον ύπνο τους είχαν φανταστεί. Και μην μου πείτε, σύντροφοι, ότι δεν καταλαβαίνω τι πραγματικά διακυβεύεται εδώ. Και μετά τα αποψινά κανείς δεν δικαιούται να μην καταλαβαίνει. Ξέρω, οι δυναμικές του λαού και της ιστορίας που θα τους σαρώσουν, η λαϊκή ενόητα στη βάση μιας αντιιμπεριαλιστικής κατεύθυνσης, όλα τα σχετικά. Οι ίδιες σκέψεις πέρασαν από το μυαλό όλων μας. Όμως, σύντροφοι, τα πράγματα δεν είναι έτσι!\nΌλα δείχνουν ότι απόψε επιβεβαιώνεται ο ιστορικός ρόλος της σοσιαλδημοκρατίας. Η κυβέρνηση έσκυψε πολύ την πλάτη της για να πατήσουν πάνω της -ως νεκραναστημένοι μεσσίες- οι Καραμανλήδες και οι Σημίτηδες. Ο πρωθυπουργός και η κομπανία του ζητάνε από το λαό να σκύψει για να πατήσουν -κι αυτοί αναστημένοι- πάνω του. Ο γελοίος πρωθυπουργός και τα τρομοκρατημένα ανθρωπάκια του επιτελείου του, που μέχρι χτες έγλειφαν τις μπότες των ιμπεριαλιστών για μια οποιαδήποτε συμφωνία, σήμερα κάνουν την ανάγκη φιλότιμο και το παίζουν... Αλιέντε, πυρπολώντας όποιο ίχνος λογικού ειρμού έχει απομείνει σε αυτό το ρεσιτάλ τρόμου που οι ίδιοι επέλεξαν. Είναι αυτοί που είτε με το "ΝΑΙ" (απ' ό,τι φαίνεται, η επιλογή τους θα επιβεβαιωθεί) είτε με το "ΟΧΙ" θα γυρίσουν πίσω σ' εμάς -εφταπάρθενοι από τη "λαϊκή ετυμηγορία" και με περγαμηνές αντιστασιακού. Από τη Δευτέρα θα είναι πάλι δίπλα μας με τις παλιάτσικες κοινοτοπίες τους "για την απροσδιοριστία της ιστορίας" και το μονόδρομο μιας εναλλακτικής αριστερής κυβέρνησης. Μην τους το επιτρέψετε! Μην τους νομιμοποιήσετε!\nΑυτό το δημοψήφισμα δεν είναι η ευκαιρία μας. Αν ήταν, δεν θα το στήνανε. Αποδεικνύεται λεπτό προς λεπτό ότι τη στιγμή που ο λαός έδειχνε να αντιλαμβάνεται το ρόλο της ΕΕ και της "Αριστεράς", το δημοψήφισμα όχι μόνο δεν ριζοσπαστικοποίησε τις μάζες, αλλά απεναντίας πνίγει τα όποια αντιιμπεριαλιστικά περιεχόμενα στην πατίνα του εθνικού σκοπού, του λεβέντη αρχηγού μας και του ψευδοενωτικού πνεύματος. Αντίθετα από τις προσδοκίες πολλών συντρόφων και φίλων μας, το δημοψήφισμα αυτό, αντί να αποτελέσει ρήγμα ενάντια στην ΕΕ, μετέτρεψε ανθρώπους που κάποτε αναγνωρίζαμε με τον έναν ή τον άλλο τρόπο ως αριστερούς αγωνιστές, ακόμα και φίλους, σε αυριανιστές τραμπούκους που αναθεματίζουν τους κομμουνιστές για την προδοσία τους να μην συμμετέχουν σε αυτό το παιχνίδι. Την ίδια στιγμή, η ψευδολαϊκή "βούληση" του "ΟΧΙ" όχι μόνο δεν δείχνει να στριμώχνει την ηγεσία τους, αλλά αντίθετα της δίνει δύναμη να ξεφουρνίζει τις πιο αντιλαϊκές, φιλοευρωπαϊκές θέσεις της μέσα από τα κανάλια και τις εφημερίδες της.\nΑυτή τη στιγμή σταθείτε όρθιοι! Προστατέψτε το λαό και την τάξη σας, όπως κάνανε πάντα οι κομμουνιστές. Μην τους αφήνετε βορά στους αγύρτες και τους τρομοκράτες. Εξοπλίστε τους με σθένος και γερή κρίση. Ό,τι σταθερό βρήκαν για να πατήσουν είναι τα δικά μας περιεχόμενα. Αυτά τα περιεχόμενα μην τα καίτε σε μια μάχη που δεν είναι δική σας. Τα κράτησαν ζωντανά οι κομμουνιστές στις δύσκολες δεκαετίες που ακολούθησαν το '90, μέσα από την πιο άγρια ιδεολογική τρομοκρατία, στην οποία χοροστατούσαν οι ευρω-αντικομμουνιστές που σήμερα καμώνονται τους φίλους του λαού. Αυτά τα περιεχόμενα τα ατσαλώσαμε μέσα από πολλά διλήμματα, αληθινά ή ψεύτικα: βασιλιάς ή Βενιζέλος, εκλογές ή εμφύλιος, Πλαστήρας ή Παπάγος, Καραμανλής ή τανκς, ΠΑΣΟΚ ή Δεξιά.\nΣήμερα δεν υπάρχει δίλημμα. Και το "ΟΧΙ" και το "ΝΑΙ" είναι σακούλια με το ίδιο ακριβώς δωράκι. Τώρα πια ο καθένας μπορεί να το δει.\nΔεν υπάρχει καμμιά θετική εξέλιξη που να μπορεί να περιμένει ένας εργάτης, ένας κομμουνιστής από αυτό το παιχνίδι. Κανείς να μην μοιραστεί μαζί τους το όνειδος της πιο ταπεινωτικής ήττας του λαού μας. Αυτοί την ενορχήστρωσαν αυτοί να νοιώσουν την οργή του.\nΔεν είναι αξιοπρέπεια και λαϊκή ενότητα να καμαρώνει ο κόσμος της Αριστεράς τις από εξέδρας αγκαλίτσες του Τσίπρα με τον φασίστα Καμμένο. Δεν είναι αξιοπρέπεια και λαϊκή ενότητα οι καπελωμένες συναυλίες κάτω από την Αστερόεσσα της ΕΕ.\nΗ μόνη αξιοπρέπεια, η μόνη λαϊκή ενότητα βρίσκεται πλάι στο χειμαζόμενο λαό μας, τα μόνα περιεχόμενα βρίσκονται στην πάλη για την επανάσταση και το σοσιαλισμό.\nΤο παραπάνω κείμενο μας ήρθε με e-mail από έναν παλιό φίλο και πάντα σύντροφο, σε μικρούς και μεγάλους αγώνες που δώσαμε από το '91 που γνωριστήκαμε, μέχρι σήμερα.\nΤο αναδημοσιεύουμε και το προσυπογράφουμε ευχαρίστως.\nΠΙΝΑΚΑΣ ΜΝΗΜΟΝΙΩΝ ΓΙΑ ΝΑ ΞΕΡΕΤΕ ΤΙ ΨΗΦΙΖΕΤΕ\nΣτην πρώτη στήλη (μαύρο φόντο) βλέπετε το θέμα, το οποίο συγκεκριμενοποιείται στη δεύτερη στήλη.\nΣτην τέταρτη στήλη βλέπετε τι αφορά το "ΝΑΙ" του δημοψηφίσματος που προτείνουν ΝΔ-ΠΑΣΟΚ-ΠΟΤΑΜΙ-ΤΡΟΪΚΑ.\nΣτην πέμτη στήλη βλέπετε τι αφορά το "ΟΧΙ" του δημοψηφίσματος που προτείνουν "σήμερα" οι ΣΥΡΙΖΑΝΕΛ-ΧΡΥΣΗ ΑΥΓΗ.\nΤέλος, εκεί που τελειώνουν τα μνημόνια, βλέπετε την πρόταση του ΚΚΕ για το συγκεκριμένο δημοψήφισμα.\nΌπως αντιλαμβάνεστε, για να δείτε την τέταρτη και την πέμπτη στήλη ώστε να συγκρίνετε το ναι "τους" με το όχι "τους", θα πρέπει να κυλήσετε την οθόνη σας δεξιά-αριστερά όσο πάει.\nΑν αυτή η κύληση της οθόνης σάς δυσκολεύει (που σίγουρα δυσκολεύει στην ανάγνωση), ΜΠΟΡΕΙΤΕ ΝΑ ΔΕΙΤΕ ΜΕΜΙΑΣ ΟΛΟΚΛΗΡΟ ΤΟΝ ΠΙΝΑΚΑ ΤΩΝ ΜΝΗΜΟΝΙΩΝ ΕΔΩ, που ομολογουμένως είναι ευκολότερη η μελέτη του.\nΟΧΙ ΛΟΙΠΟΝ ΚΑΙ ΣΤΑ ΔΥΟ ΜΝΗΜΟΝΙΑ. ΑΚΥΡΩΝΟΥΜΕ ΤΟΝ ΕΚΒΙΑΣΜΟ ΡΙΧΝΟΝΤΑΣ ΣΤΗΝ ΚΑΛΠΗ ΤΟ ΨΗΦΟΔΕΛΤΙΟ ΤΟΥ ΚΚΕ. ΚΙ ΑΝ ΔΕΝ ΤΟ ΕΧΟΥΜΕ ΠΡΟΧΕΙΡΟ ΕΚΕΙΝΗΝ ΤΗΝ ΣΤΙΓΜΗ, ΡΙΧΝΟΥΜΕ ΣΤΗΝ ΚΑΛΠΗ ΟΤΙΔΗΠΟΤΕ ΑΚΥΡΩΝΕΙ ΤΟΝ ΜΑΥΡΟΓΙΑΛΟΥΡΙΣΜΟ ΤΟΥΣ...\n(γ) δεν έχουν βασικές γνώσεις ιστορίας, πολιτικής και πόσο μάλλον πολιτικής οικονομίας, ούτε καν για τον τρόπο με τον οποίο λειτουργεί το σύστημα στο οποίο ζουν. Δεν ξέρουν τι σημαίνει γενικά, κοινωνικό και οικονομικό σύστημα. Οι νέες γενιές δεν αντιλαμβάνονται ακόμα πιο απλά πράγματα, όπως για παράδειγμα το γεγονός πως τα πολιτικά κόμματα εκφράζουν συμφέροντα κάποιον κοινωνικών τάξεων ή έστω κάποιων κοινωνικών ομάδων. Μαθαίνουν όμως για το γαλλικό, το αγγλικό, το ρώσικο κόμμα στο Βυζάντιο που εκπροσωπούσαν συγκεκριμένα συμφέροντα, έχουν ακούσει για τον εθνικό διχασμό στις αρχές του 20ου αιώνα. Μαθαίνουν στο σχολείο πως στην αρχαία Αθήνα υπήρχε κοινωνική διαστρωμάτωση, αλλά δεν μπορούν να αντιληφθούν την κοινωνική διαστρωμάτωση και την ταξική διαίρεση του σημερα.\nΚιάλλοι ρουφιανοι συντροφε\nΠοιός θυμάται τους "ρηγάδες";\nΜαζί με και με τον Σόιμπλε για τον σοσιαλισμό...\nΓια το εντελώς ξεχασμένο πλέον κίνημα του "ευρωκομμουνισμού" και της "ανανέωσης", είχα γράψει πριν κάποιες μέρες και σε ανύποπτο πολιτικά (και δημοψηφισματικά φυσικά) χρόνο.\nΤελικά τα πράγματα ήταν ακόμη χειρότερα από ότι πίστευα. Είναι βλέπεις ένα από τα "προσόντα" των "ανανεωτών" να μην σταματάνε ποτέ να μας εκπλήσουν δυσάρεστα...\n«Ρήγα Φεραίος» και «Δημοκρατικός Αγώνας» υπέρ του «ΝΑΙ»\nΔιακήρυξη υπέρ του «ΝΑΙ» συνυπογράφουν τριακόσια μέλη του «Ρήγα Φεραίου» και του «Δημοκρατικού Αγώνα», τονίζοντας ότι «το «ΝΑΙ» σημαίνει πάνω απ' όλα στήριξη της Δημοκρατίας».\nΣτο κείμενό τους αναφέρεται πως αυτός είναι ο μόνος δρόμος για τη διάσωση της οικονομίας, ενώ θεωρούν πως το δημοψήφισμα και η αποχώρηση της κυβέρνησης από το τραπέζι των διαπραγματεύσεων απομονώνουν την Ελλάδα από τις δημοκρατικές παραδόσεις του ευρωπαϊκού χώρου.\nΑναλυτικά, το κείμενο της διακήρυξης:\n«Όλοι εμείς, παλιά μέλη του «Ρήγα Φεραίου» και του «Δημοκρατικού Αγώνα» από τα χρόνια της δικτατορίας και της μεταπολίτευσης, που συνεχίζουμε να συμμετέχουμε στη δημόσια ζωή, δηλώνουμε με έμφαση ότι οι επιλογές που μας απομονώνουν από τις δημοκρατικές παραδόσεις του ευρωπαϊκού χώρου, όπου ανήκουμε, μας βρίσκουν ριζικά αντίθετους και αντίθετες. Υποστηρίζουμε το ΝΑΙ, πιστεύοντας ότι δεν υπάρχει άλλος δρόμος για τη διάσωση της οικονομίας, για τη διασφάλιση στοιχειώδους δικτύου ασφαλείας για τους ασθενέστερους και τους μετανάστες.\nΑνησυχούμε με τις παρεκκλίσεις από τις αρχές της κοινοβουλευτικής δημοκρατίας, με τις απροκάλυπτες παρεμβάσεις της πολιτείας στη διαμόρφωση της κοινής γνώμης. Το ΝΑΙ για μας σημαίνει πάνω από όλα και στήριξη της δημοκρατίας.\nΑναστασάκος Γιάννης,, Αλιβιζάτος Νίκος, Λουκία Αικατερινιάδου, Στέλλα Αικατερινιάδου, Γιώργος Αδαμόπουλος, Παύλος Αθανασόπουλος, Θανάσης Ακριβόπουλος, Μιχάλης Ακριβόπουλος, Λευκή Ανδρεάδου, Νάνσυ Αργυράκη, Βίκτωρ Αρδίτης, Νίκος Αρκουδογιάννης, Λίλα Ασωνίτου, Μπάμπης Βακαλόπουλος, Οντέτ Βαρών-Βασάρ, Τίλντα Βίμπλη,Γιάννης Βούλγαρης, Νίκος Γαβαλάκης, Θανάσης Γεωργακόπουλος, Βένα Γεωργακοπούλου, Μιμή Γεωργακοπούλου, Ρούλα Γεωργακοπούλου,\nΡηγούλα Γεωργιάδου, Ηλίας Γεωργίκος, Κούλης Γιαννουκάκος, Μαρία Χρήστος Γκουραμάνης, Γρατσία, Σταύρος Δανάς, Γιάννης Δαρλάσης, Δημήτρης Δελλής, Πόπη Διαμαντάκου, Χρήστος Διάφας, Μάκης Διόγος, Αποστόλης Δημητρόπουλος, Γιάννης Διβέρης, Γκέλη Δούμπη, Αθηνά Δρέττα, Πάνος Ερμείδης, Κλειώ Ευαγγελάκου, Σόνια Ευαγγελάκου, Μιχάλης Ζουμπουλάκης, Σούλα Θεοδώρου, Σάκης Θεολογίτης, Χρυσάφης Ιορδάνογλου, Λάκης Ιορδανόπουλος, Γιώτης ΙωαννίδηςΠέτρος Καβάσαλης, Κωστής Καγγελίδης, Ρούλα Καλαρά, Ορέστης Καλογήρου, Χρυσόστομος Καλογήρου,Γιάννης Καλογήρου Βασίλης Κάλφας, Ηλίας Κανέλλης, Γωγώ Κανελλοπούλου, Βασίλης Καραγιάννης, Μάκης Καραγιάννης, Γιώργος Καραγιαννίδης, Αλέξανδρος Καραγιώργος, Εύα Καραϊτίδη, Γιάννης Καρακάσης, Σοφία Καρακώστα, Θόδωρος Καρούνος, Μπάμπης Κάρβελης, Γιώργος Καστούρας, Αγγέλα Καστρινάκη, Δήμητρα Κατή, Θάνος Καψάλης, Ελένη Κεχαγιόγλου, Θωμάς Κοντογιάννης, Νίκος Κούρδογλου,Άλκης Κούρκουλας, Αντρέας Κούρκουλας Κώστας Κουτσομιτέλης, Γιάννης Κωνσταντίνου, Χρήστος Λάζος, Γαβρήλος Λαμπάτης, Μιχάλης Λευκαδίτης, Στάθης Λευκαδίτης, Δάφνη Λιαναντωνάκη, Γιώργος Λιγνός, Γιώργος,Σεβαστή Λιοναράκη-Χρηστίδου, Λιόντας, Χαρά Λουκάκου, Κωνσταντίνος Λυγνός, Έφη Λυμπεροπουλου, Παναγιώτης Μαμαλής, Χρυσούλα Μαμόγλου, Θόδωρος Μαργαρίτης, Θοδωρής Μαρδίρης, Μάνος Ματσαγγανης, Ζώγια Μαυροειδή, Γιάννης Μαυρουδής, Θανάσης Μαχιάς, Τάκης Μεταξάς, Βίκυ Μήτσα, Όλγα Μουλαδούδη, Σάκης Μουμτζής, Ηλίας Μόσιαλος, Φρίντα Μπίζιου, Δημήτρης Μπόζης, Ελενα Μπουρνιά, Ευγενία Μπουρνόβα, Σπύρος Νικόπουλος, Στέφανος Νικόπουλος, Δημήτρης Οικονομίδης, Παπαβασιλόπουλος Γιώργος,Τάκης Παναγιωτόπουλος, Λέλα Παπαγιαννοπούλου, Ναούμ Παπάζογλου, Πέτρος Παπασαραντόπουλος, Μάκης Παρασκευόπουλος, Τάκης Παχτίτης, Αλέκος Πετρίδης, Θεοδόσης Πετρίδης, Ιωάννα Πετροπούλου, Κώστας Πήττας, Χαίμ Πολίτης, Μαριλένα Πολιτοπούλου, Χριστίνα Πουλίδου, Μιχάλης Ρηγίνος, Γιάννα Σαββίδου, Τάσος Σαλβάνος, Τέλης Σαμαντάς, Παναγιώτης Σαμπατακακης, Δημήτρης Σαρδελιάνος, Όλγα Σελλά, Γιώργος Σιακαντάρης, Μαρία Σκιαδαρέση, Δημήτρης ΣΜιχάλης Σαμπατακάκης , Σκλαβενίτης, Γιάννης Σμαρνάκης, Ισαάκ Σούσης, Βασίλης Σπανός, Κώστας Σπυρόπουλος, Σπύρος Στεκούλης, Κατερίνα Σύρμου, Μανώλης Τζερέτας, Ηλίας Στεργίου, Δημήτρης Τζιάς, Παύλος Τζιάς, Γιώργος Τζίκας, Φωτούλα Τζιώντζιου, Μαρία Τοπάλη, Πάνος Τσακλόγλου,Κώστας Τσαούσης, Μελίτα Τσεκούρα, Θόδωρος Τσιάλας, Ντόρα Τσικαρδάνη, Πολυξένη Τσίτσα, Νίκος Φωτίου, Αγγελική Φωτοπούλου, Παναγιώτης Χαλβατσιώτης, Σωκράτης Χατζημιχάλης, Θόδωρος Χατζηπαντελής, Δημήτρης Χατζησωκράτης, Γιώργος Χατζόπουλος, Αντώνης Χελιδόνης, Κώστας Χλωμούδης, Ελένη Χριστίδου, Ρουλα Τριανταφυλλιδου, Μιχάλης Τριανταφυλλίδης, Γιωργος Καστούρας, Σάκης Παπαποστόλου, Δημητρης Τσιαχπίνης».\nΕίδαμε τις «μεγάλες συγκεντρώσεις» υπέρ του ΟΧΙ με μέσα στη στρούγκα της ΕΕ και υπέρ του ΝΑΙ με ύμνους στους ανασκολοπιστές του λαού.\nΚαταλάβαμε όμως όλοι καλά και τι θα πει δικτατορία του κεφαλαίου.\nΤην είδαμε δια μέσω της πολιτικής της Ευρωπαϊκής Κεντρικής Τράπεζας, του ΔΝΤ και του διεθνούς κεφαλαίου που, εκβιάζοντας ωμά, έβαλαν σε ασφυξία το λαό: «ή προσκυνάτε ή πεθαίνετε»!\nΤην είδαμε με τις δηλώσεις εκπροσώπων του, ηγετών της ΕΕ, που δεν δέχονται να χάσουν μερικές δεκάρες από το ΟΧΙ του Τσίπρα, με αντάλλαγμα την υπόσχεσή του για «εθελοντική» υποταγή του λαού μέσα στην στρούγκα της ΕΕ και του ευρώ και απαίτησαν τα πάντα, μαζί με την αιώνια εξάρτηση του λαού.\nΜοναδική τους έγνοια πως θα διασφαλίσουν περισσότερα κέρδη για το κεφάλαιο σε βάρος του λαού.\nΕίδαμε ακόμη τα τεράστια μέσα που έχει στη διάθεσή της και την τεράστια επιρροή που ασκεί η δικτατορία του κεφαλαίου στις μάζες του λαού. Μπορεί όχι μόνο να τον εκβιάζει ωμά και να τον κατατρομοκρατεί, υποτάσσοντάς τον με ψεύτικα διλήμματα, αλλά και να αλλοιώνει τόσο πολύ τις συνειδήσεις ώστε να ψηφίζει μαζικά, εντελώς κόντρα στα πραγματικά συμφέροντά του, δηλαδή μονά ζυγά υπέρ του κεφαλαίου, με μικρές αποχρώσεις στο γρι!\nΕπιτυγχάνει τόσο πετυχημένα την ανεστραμμένη αντανάκλαση μιας σκληρής πραγματικότητας στα κεφάλια των ανθρώπων, ώστε να βλέπουν την υποταγή και καταστροφή τους ως σωτηρία! Το σύνδρομο της Στοκχόλμης και των δούλων που πολεμούσαν στο πλευρό του δουλοκτήτη τους ελευθερωτές τους, από φόβο μη χάσουν το βούρδουλα της «όμορφης πειθαρχίας» και το καζάνι της εξάρτησης, σε όλο του το μεγαλείο!\nΆραγε να έβγαλαν το ίδιο συμπέρασμα και οι οπαδοί του ΣΥΡΙΖΑ; Ή μήπως εξακολουθούν να πιστεύουν ότι δεν υπάρχει καμία δικτατορία του κεφαλαίου που μόνο με ανατροπή εξαλείφεται, αλλά μια δημοκρατική Ευρώπη που, ε, παρέκλινε από τις «αξίες» της και η Ελλάδα μπορεί να τη φέρει στον «ίσιο δρόμο»;\nΤι να σκέπτονται άραγε σε στιγμές που καλούνται να νομιμοποιήσουν αυτή την εξουσία, αυτόν τον εκβιασμό με μια «έντιμη συμφωνία» στην οποία είτε με το ναι είτε με το όχι μονά - ζυγά χάνει ο λαός;\nΈνα ΟΧΙ στους «θεσμούς», στην ΕΕ, στο ευρώ και σε κάθε συμφωνία υποταγής μαζί τους, για χάρη του κεφαλαίου, είναι η μόνη διέξοδος. Ακριβώς όπως η ανατροπή της δουλείας είναι πάντα η μόνη διέξοδος για τους δούλους και η ανατροπή της εκμετάλλευσης του κεφαλαίου, η μόνη διέξοδος για τους εργαζόμενους.\nΟ ΣΚΑΪ, ενώ είχε μεταδώσει σε κανονική ροή την είδηση για την απόφαση της ΕΚΤ να κάνει (ανά πάσα στιγμή) άμεσα απαιτητά όλα τα δάνεια προς την Ελλάδα (135 δισεκ.) και το κούρεμα των καταθέσεων άνω των 8.000 ευρώ, ξαφνικά στις 00:45 της 4 Ιουλίου, βαράει συναγερμό με έκτακτο δελτίο και σε τρομοκρατικό τόνο, αναγγέλλει πάλι τα ίδια περί πτώχευσης, απαιτήσεων της ΕΚΤ δια στόματος Μοσκοβισί καθώς και κούρεμα καταθέσεων.\nΚάλεσε και πολλούς «ειδικούς αναλυτές» εδικούς μάλλον στην κατασκευή αισχρών τρομοκρατικών και εκβιαστικών σεναρίων. Ένας από αυτούς ξαφνικά πέταξε έτσι στα ξεκάρφωτα ότι το "κούρεμα" καταθέσεων μπορεί να φτάσει και το 70%! Ε, να μη βάλει και αυτός τον τρομολαγνικό λόγο του για χάρη του Αλαφούζου και των κεφαλαιοκρατών.\nΕκεί στο ΕΣΡ τι να κάνουν άραγε; Ψήφιδαν ήδη το ΝΑΙ;\nΔεν είναι παράξενο ότι αυτά μπορεί να τα κάνει κανονικά το παγκόσμιο κεφάλαιο αλλά δεν μας το λέει γι αυτό ο ΣΚΑΪ και κυρίως δεν το κάνει για να καταγγείλει το παγκόσμιο κεφάλαιο ότι πνιγει το λαό μας. Δεν πόνεσε ποτέ για τη σωστή πληροφόρηση και το λαό. Το κάνει, αντίθετα, για να πανηγυρίσει έναν ακόμη ωμό εκβιασμό, ώστε να περάσει το δικό του ΝΑΙ!\nΕγώ δεν πιάνω στα σοβαρά και τις διαψεύσεις που έκαναν οι κυβερνητικοί αλλά και αυτό είναι στο ίδιο παιχνίδι από την αντίθετη πλευρά. Μήπως μας είχαν πει από πριν ότι θα κλείσουν τις τράπεζες από 30/6; Γιατί να τους πιστέψω;\nΑυτό που ο λαός όμως πρέπει να πιστέψει, είναι ότι βρίσκεται στα νύχια των πλέον αιμοσταγών κεφαλαίων που μέσα από ένα αισχρό παιχνίδι εντυπώσεων με την κυβέρνηση, αυξάνουν διαρκώς τα βάρη στις πλάτες του.\nΓια το λόγο αυτό στο δημοψήφισμα πρέπει ο λαός να φτύσει και τους "σωτήρες" του ΟΧΙ και τους "σωτήρες" του ΝΑΙ.\nΟΧΙ, ΟΧΙ ,ΟΧΙ είναι η μόνη λύση! ΟΧΙ στις συμφωνίες, στην ΕΕ και στο ευρώ! Πέραν αυτού, μόνο βασανιστήρια γενεές γενεών μας περιμείνουν και μη παρασύρεστε.\nΑνταγωνισμοί για την ψηφιακή αγορά\nΣε δελτίο Τύπου της Κομισιόν στις 6 Μάη 2015 αναφέρονται τα εξής: «Το διαδίκτυο και οι ψηφιακές τεχνολογίες αλλάζουν τη μορφή του κόσμου μας - σε όλες τις εκφάνσεις της ζωής και σε όλους τους τομείς δραστηριοτήτων. Η Ευρώπη πρέπει να ενστερνιστεί την ψηφιακή επανάσταση και να δημιουργήσει ψηφιακές ευκαιρίες για τα άτομα και τις επιχειρήσεις. Με ποιον τρόπο; Αξιοποιώντας τις δυνατότητες της ενιαίας αγοράς της ΕΕ.\nΟ πρόεδρος της Επιτροπής, Ζαν - Κλοντ Γιούνκερ, δήλωσε: "Σήμερα, θέτουμε τις βάσεις για το ψηφιακό μέλλον της Ευρώπης. Επιθυμώ να δω πανευρωπαϊκά δίκτυα τηλεπικοινωνιών, διασυνοριακές ψηφιακές υπηρεσίες και ένα κύμα νέων καινοτόμων ευρωπαϊκών επιχειρήσεων (...) Οι 16 δράσεις της στρατηγικής μας για την ψηφιακή ενιαία αγορά θα συμβάλουν στην προετοιμασία της ενιαίας αγοράς για την ψηφιακή εποχή"».\nΤην επομένη, 7/5/2015, σε ρεπορτάζ της «Καθημερινής» αναφέρονται τα εξής: «Η δημιουργία μιας ενιαίας ψηφιακής αγοράς στην Ευρωπαϊκή Ενωση φέρνει τα πάνω κάτω στο πεδίο αυτό με επιχειρηματικές δραστηριότητες δισεκατομμυρίων ευρώ, στο οποίο κυρίως δραστηριοποιούνται αμερικανικοί κολοσσοί όπως οι Amazon, Google και Facebook. Το νέο ρυθμιστικό πλαίσιο που προωθεί η Ευρωπαϊκή Επιτροπή θα περιορίσει τα μερίδια αγοράς των εν λόγω ομίλων, δημιουργώντας χώρο για να αναπτυχθούν ήδη υπάρχουσες ή μελλοντικές ευρωπαϊκές εταιρείες.\nΕιδικότερα, η Κομισιόν αρχίζει ευρεία έρευνα σε διαδικτυακές πλατφόρμες (όπως οι Google και Facebook) για τη δεσπόζουσα θέση τους. Στόχος της είναι να διερευνηθεί ο ρόλος των αμερικανικών κολοσσών στη Γηραιά Ηπειρο. Το σχετικό αίτημα έχουν με επίταση διατυπώσει τόσο η Γαλλία όσο και η Γερμανία. Η Κομισιόν ξεκίνησε έρευνα σχετικά με αθέμιτο ανταγωνισμό εκ μέρους της Google αναφορικά με τα αποτελέσματα αναζήτησης.\nΜία ενιαία ψηφιακή αγορά σημαίνει ότι η Κομισιόν θα προωθήσει ευρύτατες μεταρρυθμίσεις από τις ηλεκτρονικές αγορές και το εμπόριο μέχρι τις βιντεοκλήσεις, τις τηλεπικοινωνίες και τα δικαιώματα μετάδοσης αγώνων».\nΤεράστιο πεδίο κερδοφορίας\nΓια να γίνει κατανοητή αυτή η ψηφιακή αγορά πρέπει να συνειδητοποιηθεί αφενός το τεράστιο εύρος των εφαρμογών αφετέρου η σχέση τους με όλους τους τομείς της οικονομίας. Για παράδειγμα, οι τηλεπικοινωνίες κάθε μορφής θεωρούνται το «νευρικό σύστημα» της οικονομίας.\nΚαι αυτές οι εφαρμογές οφείλονται στα ευρυζωνικά δίκτυα, τα οποία ενσωματώνουν τόσο τις καλωδιακές όσο και τις δορυφορικές επικοινωνίες. Επομένως, καθετί που έχει σχέση με παντός είδους επικοινωνία, βρίσκει εφαρμογή στα ευρυζωνικά δίκτυα, επομένως και στην ψηφιακή αγορά. Η ίδια η αγορά προϋποθέτει την επικοινωνία των ανθρώπων της, δηλαδή ανάμεσα σε καπιταλιστές, αλλά και των ανθρώπων γενικά, π.χ. θες να αγοράσεις εμπορεύματα και υπηρεσίες για να ικανοποιήσεις ανάγκες της ζωής σου.\nΤο διαδίκτυο επιτάχυνε τέτοιες διαδικασίες αλλά τα ευρυζωνικά δίκτυα, εκτός από τη μεγαλύτερη επιτάχυνση, δίνουν τη δυνατότητα της πολυκλαδικής συγκέντρωσης και συγκεντροποίησης. Ας σκεφτούμε π.χ. ένα μονοπώλιο τηλεπικοινωνιών, που έχει τη δυνατότητα ανάπτυξης όλων των υπηρεσιών του διαδικτύου, αλλά και της παραγωγής οπτικοακουστικού υλικού, δηλαδή κινηματογραφικές παραγωγές, τηλεοπτικές παραγωγές, μουσικές παραγωγές. Σήμερα, μια μικρή εικόνα δίνει ο ΟΤΕ, που έφτασε να έχει μέχρι και δική του πλατφόρμα τηλεόρασης.\nΕνα τέτοιο μονοπώλιο μπορεί να κάνει, αν θέλει, δικές του τηλεοπτικές παραγωγές που να προβάλλονται και από κινηματογράφους, άρα να ελέγχει εταιρείες παραγωγής ταινιών, μουσικών έργων, διαφημιστικών εμπορευμάτων, τηλεοπτικών και ραδιοφωνικών σταθμών, ιντερνετική επικοινωνία κ.λπ. Μπορεί να παρέχει υπηρεσίες όπως οι «Google» και «Facebook» (θυμίζουμε ότι και οι δύο ασχολούνται σε τομείς όπως η ιατρική έρευνα κ.ά.), ή να συνεργάζεται με δίκτυα λιανεμπορίου όπως η «Amazon». Ταυτόχρονα, αποτελεί μέσο δικτύωσης τομέων, κλάδων της οικονομίας μεταξύ τους (Ενέργεια, παραγωγή, εμπόριο κ.λπ.), αλλά και επιχειρήσεων. Αρα υπάρχει τεράστιο πεδίο κερδοφορίας.\nΕως τώρα στην ψηφιακή αγορά το πάνω χέρι το έχουν αμερικανικά μονοπώλια. Η οργάνωση της ενιαίας ψηφιακής αγοράς στην ΕΕ, που σημαίνει δράση, πρωταρχικά σε όλα τα κράτη - μέλη, ενιαία, ευρωενωσιακών μονοπωλίων σε όλες τις ψηφιακές εφαρμογές κόντρα σε άλλα μονοπώλια (π.χ. των ΗΠΑ), σημαίνει και τεράστια κέρδη στο ευρωενωσιακό κεφάλαιο. Αυτό κάνει η Κομισιόν. Ο ανταγωνισμός σ' αυτό το πεδίο με τις πολλαπλές εφαρμογές, ακριβώς επειδή είναι πολλαπλές, είναι τεράστιος. Ενα πεδίο της όξυνσης των ανταγωνισμών ανάμεσα σε ΗΠΑ - Ευρωζώνη φαίνεται ότι είναι αυτό της ψηφιακής αγοράς, ενταγμένο βεβαίως και στην υπόθεση της Διατλαντικής Συμφωνίας Εμπορίου και Επενδύσεων, η οποία εγείρει οξύτατους ανταγωνισμούς.\nΑναζητούν τρόπο για αύξηση μεριδίων\nΥπάρχουν σημάδια όξυνσης των ανταγωνισμών; Υπάρχουν και μάλιστα εμφανίζονται στο έδαφος της ΕΕ. Ενα περίπου χρόνο πριν, στις 5/5/2014, η «Καθημερινή» σε ρεπορτάζ αναφέρει το εξής: «"Φοβόμαστε την Google. Είμαστε υποχρεωμένοι να συνεργαζόμαστε μαζί της για να επιβιώσουμε, αλλά τη φοβόμαστε". Η συνταρακτική ομολογία του Ματίας Ντέπφνερ, CEO του γερμανικού εκδοτικού ομίλου Axel Springer, με ανοιχτή επιστολή που δημοσιεύτηκε στη Frankfurter Allgemeine Zeitung, ανακινεί τη συζήτηση για την παντοδυναμία του ιντερνετικού κολοσσού. Οχι μόνο επειδή η λέξη "φόβος" δεν υπάρχει στο λεξιλόγιο "παικτών" τόσο ισχυρών όσο ο Ντέπφνερ, αλλά γιατί συμβολίζει τη σύγκρουση παλαιάς και νέας τάξης πραγμάτων στη διακίνηση των πληροφοριών.\nΕπί δεκαετίες, ο όμιλος Springer (που εκδίδει την Bild, την πρώτη σε κυκλοφορία εφημερίδα στην Ευρώπη, τη Welt και κατέχει δεκάδες έντυπα και ηλεκτρονικά μέσα) αντιπροσώπευε στα μάτια ορισμένων το "κακό", ως πυλώνας του "συστήματος της ενημέρωσης" σε μια χώρα όπου οι εκδότες παραμένουν συγκριτικώς εύρωστοι, ενημερώνοντας καθημερινά το 80% του κοινού ηλικίας άνω των 14 ετών, μέσα από τα έντυπα και ηλεκτρονικά προϊόντα τους. Απλώς, ποτέ μέχρι σήμερα δεν είχαν αντιμετωπίσει τόσο σαρωτικό ανταγωνισμό. Οι κολοσσοί της ψηφιακής εποχής, με πρώτη βεβαίως την Google (και από κοντά τη Facebook, την Apple, την Amazon), δεν κυριαρχούν απλώς στις αγορές: τις απορρυθμίζουν. Είναι σίγουρα η πρώτη φορά που ένα τόσο "μεγάλο ψάρι" των μίντια ζητεί δημοσίως προστασία προκειμένου να μην καταβροχθιστεί από ένα "κήτος" της ψηφιακής εποχής. Το πρόβλημα, καλώς ή κακώς, είναι ότι έχει δίκιο».\nΝομίζουμε πως είναι αρκετά παραστατικό ώστε να μη χρειάζεται καν σχολιασμό αφενός για την όξυνση των ανταγωνισμών αφετέρου για το γεγονός ότι ένα μονοπώλιο αναζητεί προστασία από το κράτος, την ΕΕ, που σημαίνει βάλτε φραγμό στα αμερικανικά μονοπώλια, στη δική μας αγορά το μεγαλύτερο μερίδιο πρέπει να είναι δικό μας.\nΠράγματι, σύμφωνα με το «Ρόιτερς» («Καθημερινή» 16/4/2015), «έπειτα από έρευνα πέντε ετών, η Ευρωπαϊκή Επιτροπή κατηγορεί τον κολοσσό της Google ότι εξαπατά καταναλωτές και ανταγωνιστές, διαστρεβλώνοντας τα αποτελέσματα αναζήτησης στο Διαδίκτυο προς όφελος των δικών της υπηρεσιών αγορών, Google Shopping. Επιπλέον, όπως ανέφερε η αρμόδια επίτροπος Ανταγωνισμού, Μαργκρέθ Βεστάγκερ, θα ξεκινήσει και νέα έρευνα σχετικά με το Android, το λειτουργικό σύστημα της Google, το οποίο έχει ευρεία χρήση στα "έξυπνα" κινητά τηλέφωνα. Οι χρήστες πλέον σταδιακά μετατοπίζονται από την αναζήτηση στο Ιντερνετ στις εφαρμογές των κινητών. Με το Android ο αμερικανικός κολοσσός προσπαθεί να διατηρήσει τη ροή εσόδων από τις ηλεκτρονικές διαφημίσεις σε ποικίλες κινητές συσκευές.\nΚατά την κ. Βεστάγκερ, η Google, η οποία δεσπόζει στην παγκόσμια αγορά μηχανών αναζήτησης, έχει δώσει ένα αθέμιτο πλεονέκτημα στις δικές της υπηρεσίες αγορών (κλείσιμο ξενοδοχείων, αεροπορικά εισιτήρια, ρολόγια κ.ά.) κατά παραβίαση των σχετικών νόμων της Ευρωπαϊκής Ενωσης. Σε πρώτη φάση απεστάλη στην Google κείμενο - κατηγορητήριο από την Επιτροπή και σε αυτό έχει περιθώριο δέκα εβδομάδων να απαντήσει. "Στην εταιρεία πιθανώς να επιβληθεί πρόστιμο, εάν αποδειχθεί ότι όντως χρησιμοποίησε το σχεδόν μονοπωλιακό καθεστώς της στην Ευρώπη, ώστε τα τελευταία επτά χρόνια να προωθεί τη δική της υπηρεσία ηλεκτρονικών αγορών, Google Shopping, σε βάρος των ανταγωνιστικών"».\nΗ Κομισιόν κατηγορεί την «Google» και ετοιμάζεται για μέτρα εναντίον της. Ολως τυχαίως, μισό περίπου μήνα πριν από την εξαγγελία της ενιαίας ψηφιακής αγοράς.\nΣτο στόχαστρο και άλλα αμερικανικά μονοπώλια\nΛίγες μέρες πριν, πάλι στο «Ρόιτερς» (EurActiv 2/4/2015) εμφανίζεται το εξής ρεπορτάζ: «Στο μικροσκόπιο της Ευρωπαϊκής Επιτροπής έχουν μπει οι συναλλαγές της Apple Inc με δισκογραφικές εταιρείες και επιχειρήσεις ψηφιακής μουσικής, σε μια προσπάθεια να διερευνηθεί αν υπάρχει αθέμιτος ανταγωνισμός καθώς η Apple λανσάρει την δική της υπηρεσία streaming, σύμφωνα με τους Financial Times, επικαλούμενοι ανθρώπους που γνωρίζουν καλά το θέμα.\nΗ Κομισιόν ζήτησε στοιχεία από δισκογραφικές εταιρείες και εταιρείες ψηφιακής διάθεσης μουσικού περιεχομένου αναφορικά με τη συμφωνία που έχουν συνάψει με την Apple, πριν βγει στην αγορά η νέα υπηρεσία streaming της εταιρείας το καλοκαίρι.\nΗ Ευρωπαϊκή Επιτροπή ανησυχεί ότι η Apple θα χρησιμοποιήσει το μέγεθος, την επιρροή και τις σχέσεις της για να πάρει τις δισκογραφικές εταιρείες από τους αντιπάλους της, όπως το Spotify, οι οποίες βασίζονται σε άδειες με δισκογραφικές εταιρείες για το προϊόν τους, τονίζουν οι FT.\nΗ συλλογή πληροφοριών είναι μόνο το πρώτο βήμα προς την έναρξη επίσημης έρευνας, αλλά αν η Ευρωπαϊκή Επιτροπή εντοπίσει οποιαδήποτε αδικοπραγία, μπορεί να απαιτήσει αλλαγές στις επιχειρηματικές πρακτικές και να επιβάλει βαριά πρόστιμα, αναφέρει η εφημερίδα».\nΟυσιαστικά χτυπούν την «Apple Inc», θέλοντας να αποκόψουν τις ευρωενωσιακές δισκογραφικές εταιρείες και επιχειρήσεις ψηφιακής μουσικής, με επίκεντρο τον αθέμιτο ανταγωνισμό.\nΣε ρεπορτάζ της «Euro2day», 29 Σεπτέμβρη 2014 αναφέρεται ότι υπάρχει «προκαταρκτικό πόρισμα της Κομισιόν, για φοροαποφυγή δύο δεκαετιών από την Apple. Η Apple εδώ και δύο δεκαετίες ευνοείται από παράνομες φορολογικές συμφωνίες που σύναψε με την Ιρλανδία, με αποτέλεσμα η κατασκευάστρια εταιρεία των iPhone να κινδυνεύει με πρόστιμο ρεκόρ, το ύψος του οποίου αναμένεται να φτάσει σε αρκετά δισεκατομμύρια ευρώ.\nΣύμφωνα με το προκαταρκτικό πόρισμα από την έρευνα της Κομισιόν στις φορολογικές υποθέσεις της Apple στην Ιρλανδία - όπου απολαμβάνει φορολογικό συντελεστή μικρότερο από 2% - υποστηρίζει ότι η εταιρεία της Silicon Valley ευνοήθηκε από παράνομη κρατική στήριξη μέσω των παρασκηνιακών συμφωνιών που σύναψε με τις αρχές της χώρας. Οι Ευρωπαίοι επιθεωρητές υποστηρίζουν ότι η Apple διαπραγματεύθηκε ειδική φορολογική μεταρρύθμιση στην Ιρλανδία εν αντιθέσει με όσα ισχύουν για άλλες επιχειρήσεις». Οσο και αν εδώ υπάρχει η ιδιομορφία της κρατικής συμφωνίας της Ιρλανδίας, εντούτοις η Κομισιόν χτυπά την αμερικανική «Apple».\nΜετά απ' όλα τα παραπάνω γίνεται φανερό ότι οι ανταγωνισμοί ΗΠΑ - Ευρωζώνης είναι αδυσώπητοι. Αλλωστε, για να υπάρχει ένα μέτρο σύγκρισης, μόνο η παραγωγή οπτικοακουστικών εμπορευμάτων (κινηματογραφικές παραγωγές, μουσικές παραγωγές) αποτελεί το 25% έως 30% του ΑΕΠ των ΗΠΑ. Αν, δε, βάλουμε και τις άλλες ψηφιακές εφαρμογές, γίνεται κατανοητή η μεγάλη σφαγή των μονοπωλίων για την ψηφιακή αγορά.\nΤο συμπέρασμα όμως που βγαίνει είναι ότι οι παραγωγικές δυνάμεις έχουν φτάσει σε τέτοιο επίπεδο που απαιτούν κοινωνική ιδιοκτησία στα μέσα παραγωγής για να μπουν στην υπηρεσία κάλυψης των εργατικών, λαϊκών αναγκών.\nΜΕΛΠΩ ΑΞΙΩΤΗ Αγωνίστρια στην πρωτοπορία της κομμουνιστικής και της ΕΑΜικής διανόησης\nΑγωνίστρια στην πρωτοπορία της κομμουνιστικής και της ΕΑΜικής διανόησης\n«...Ο ήρωάς μου είναι δύσκολη υπόθεση, το ξέρω. Δεν είναι ένας άνθρωπος, δεν είναι δυο, δεν είναι εκατό, ούτε χίλιοι. Δεν είναι ούτε καν ο άνθρωπος. Ο ήρωάς μου είναι ο δρόμος. Οι δρόμοι της Αθήνας. Γι' αυτό είναι και τόσο δύσκολο. Ενας από μονάχος του δεν μπορεί να το κάμει ένα τόσο μεγάλο πράμα. Φτιάχνεις εσύ ένα κομματάκι και θα 'ρθούνε κατόπι οι άλλοι να σου το συμπληρώσουνε...».\nΤα παραπάνω σημειώνει στο βιβλίο της «Σύντροφοι Καλημέρα!», που πρωτοεκδόθηκε από το εκδοτικό «Νέα Ελλάδα» το 1953, η Μέλπω Αξιώτη.\nΗ μορφή, οι αγώνες και το έργο της Μ. Αξιώτη την κατατάσσουν στην πρωτοπορία της κομμουνιστικής και της ΕΑΜικής διανόησης, του γυναικείου λαϊκού κινήματος, αλλά και του μοντερνισμού στα Ελληνικά Γράμματα.\nΣπουδαία και καταξιωμένη συγγραφέας, ποιήτρια, μεταφράστρια. Η γραφή της ξεχωριστή και προσωπική, με ύφος λιτό και ζωντανό, που συγκλίνει με τη φυσικότητα του λαϊκού, προφορικού λόγου. Σε πολλά έργα της κυρίαρχο ρόλο παίζουν η μνήμη, ο συνειρμικός τρόπος αφήγησης, τα συνεχή άλματα ανάμεσα στο παρελθόν, το παρόν και το μέλλον. Η ιδιαίτερη ποιητική σύνταξη που χρησιμοποιεί στα γραπτά της την κατατάσσουν σε μια από τις πιο πρωτοποριακές φωνές της μεσοπολεμικής λογοτεχνίας. Το έργο της «φτιάχνει όνειρα και τσακίζει πέτρα», όπως λέει για ένα κείμενό της ο Γιάννης Ρίτσος.\nΓεννήθηκε το 1905 στην Αθήνα. Πατέρας της ο Μυκονιάτης συνθέτης Γιώργος Αξιώτης. Μητέρα της η αριστοκράτισσα Καλλιόπη Βάβαρη. Οι γονείς της χωρίζουν. Μεγαλώνει στη Μύκονο μαζί με τον πατέρα της. Τελειώνει το Σχολαρχείο στη Μύκονο. Το 1918 μπαίνει εσώκλειστη στις Ουρσουλίνες της Τήνου. Το 1922 έρχεται στην Αθήνα και ζει με τη μητέρα της. Το 1925 παντρεύτηκε τον δάσκαλό της Βασίλη Μάρκαρη, με τον οποίο ζει τέσσερα χρόνια στη Μύκονο.\nΤο 1933 κάνει την πρώτη της εμφάνιση στο χώρο των Γραμμάτων. Το 1936 εντάσσεται στο ΚΚΕ, «δένοντας» έκτοτε τη ζωή της και το έργο της με τους αγώνες και την ιδεολογία του. Να πώς περιγράφει σε αυτοβιογραφικό κείμενό της, με τίτλο «Ο παππούς μου» (1953), την ένταξή της στο ΚΚΕ: «Ο πάπους μου μέχε μάθει ν' αγαπώ το λαό, πως ο λαός είναι ο μέγας δάσκαλος κι' έχει απέραντους θησαυρούς και μεγάλη σοφία, είχε γράψει κι' ο ίδιος πολλά μυκονιάτικα διηγήματα γεμάτα αγάπη για το φτωχό κόσμο κι' ήταν ο πρώτος που έκαμε γνωστή στην Ελλάδα τη ρούσσικη φιλολογία με μεταφράσεις στη δημοτική του Πούσκιν, Λέρμοντοφ, Τολστόι. Ο πατέρας μέχε μάθει ν' αγαπώ τη Ρωσία, όπου εκεί είχε γεννηθεί κι' ο ίδιος και μεγάλωσε. Τον αγαπούσα λοιπόν το λαό, την αγαπούσα και τη Ρωσία, και σίγουρα ότι εκείνες οι δυο αγάπες μαζί, μέχανε πάει εμένα πια ίσαμε το ΚΚΕ. Είχα δηλαδή κάμει νερά, είχα φύγει απ' την τάξη μου. Μα για τον έλεγχο το μαρξιστικό πάνω στα φιλολογικά μου γραφτά αυτό δεν ήμουν σε θέση να το κάμω τότε».\nΤο 1938 κυκλοφορεί το πρώτο της μυθιστόρημα, «Δύσκολες νύχτες». Η λογοκρισία της δικτατορίας του Μεταξά, για να εκδώσει το βιβλίο, σβήνει διάφορες φράσεις. Το θέμα του βιβλίου, η περιγραφή του καημού και του μόχθου του ελληνικού λαού της επαρχίας και της πρωτεύουσας. Τιμήθηκε με το Α' βραβείο του Γυναικείου Συλλόγου Γραμμάτων και Τεχνών.\nΣτη διάρκεια της Κατοχής εντάσσεται στο ΕΑΜ, στην Εθνική Αλληλεγγύη και γράφει για ΕΑΜικά έντυπα. Ηταν στη Συντακτική Επιτροπή της εφημερίδας «Σοβιετικά Νέα». Επικεφαλής από την Επιτροπή Πόλης της ΚΟΑ ήταν η Ηλέκτρα...\n«Μέσα στην τοτινή παρανομία όλοι δουλεύανε στα κρυφά. Ο καθένας δεν ήξερε παρά μόνο τι έκανε ο ίδιος και μερικοί που του 'τυχε να τους συναντήσει στην πορεία του. Οι λογοτέχνες είχανε δυο βασικούς τομείς όπου κινιούνταν: τον παράνομο Τύπο και την οργάνωση του ΕΑΜ λογοτεχνών».\nΤα χρόνια αυτά δίνουν ώθηση και στην καλλιτεχνική παραγωγή, για να αποτυπώσει αυτές τις ιστορικές στιγμές. Μάχες, μπλόκα, εκτελέσεις, μεγάλες διαδηλώσεις αποτυπώνονται σε πλήθος έργων.\n«Αν ήθελε κανείς να δώσει με μια μόνη λέξη το χαρακτηριστικό της λογοτεχνίας μας στην απελευθέρωση, αυτή η λέξη θα 'ταν: η δίψα. Δίψα και του κοινού και του λογοτέχνη. Δεν πρόφταινε να τυπωθεί το γραπτό και γινόταν ανάρπαστο. 1.000 αντίτυπα το πολύ στον πρώτο χρόνο πουλιόταν ένα φημισμένο βιβλίο προπολεμικά, 11.000 αντίτυπα μες σε 30 μέρες το πρώτο αριστερό βιβλίο: "Απάντηση σε 5 ερωτήματα", που βγήκε τις πρώτες μέρες της απελευθέρωσης (...) Μες στη φωτιά του αγώνα, ο κόσμος είχε μάθει να διαβάζει. Μέσα σ' εκείνα τα γραφτά έβρισκε τη δικιά του γλώσσα που την καταλάβαινε, κι έβρισκε και τα ζητήματα που ποθούσε να βρει. Κι ο λογοτέχνης από τη μεριά του μες στην παρανομία είχε διδαχτεί τώρα κάποιους κανόνες της τέχνης του, τους είχε μάθει και χωρίς να ξέρει πως ήτανε κανόνες της τέχνης».\n«Καταγράφει» τη σύγχρονη Ιστορία του τόπου μας. Κατοχή - Αντίσταση - Κορύφωση της ταξικής σύγκρουσης το Δεκέμβρη του 1944 - Εποποιία του ΔΣΕ... Προσπαθεί να προσπεράσει τη μυθοπλασία και να αφηγηθεί απλώς την πραγματικότητα. Τα στοιχεία της «είναι παρμένα απ' τον παράνομο Τύπο της εποχής, τις νόμιμες εφημερίδες, τις αναφορές των υπευθύνων των εθνικοαπελευθερωτικών οργανώσεων, τα αρχεία της Εθνικής Αλληλεγγύης, και τη ζωή των αγωνιστών». Περιγράφει με βαθιά ανθρωπιά κι αγάπη, όχι υπερήρωες, αλλά τους απλούς, καθημερινούς ανθρώπους, που μάχονται για τη ζωή και το μέλλον με την αδάμαστη δύναμη και θέληση που κρύβουν μέσα τους, που σ' εκείνες τις συνθήκες μπαίνουν οι βάσεις για τον ολοκληρωμένο άνθρωπο της αυριανής κοινωνίας. Κείμενα επικαιρικά, που ξεπερνούν όμως την εποχή που γράφτηκαν και είναι μέχρι τις μέρες μας φάρος αγώνα, θάρρους κι ελπίδας.\nΚαι τι δεν έχει περιγράψει στα έργα της... Τις ηρωικές ανατολικές συνοικίες, τους μαχητές του λόχου Λόρδου Μπάιρον, το 12χρονο αετόπουλο που αρνήθηκε να παραδώσει το όπλο του γεμάτο, αυτούς που έπαιρναν τη θέση στις μάχες αυτών που «έφευγαν» και τόσα άλλα.\nΕργα εκείνης της περιόδου είναι η έκδοση «Χρονικά», με τα κείμενα: «Απάντηση σε 5 ερωτήματα», «Πρωτομαγιές 1886 - 1945», «Οι Ελληνίδες φρουροί της Ελλάδας», «Αθήνα 1941 - 1945» και το μυθιστόρημα «Εικοστός αιώνας».\nΤο 1947 διωκόμενη καταφεύγει στο Παρίσι. Στη Γαλλία γνωρίζεται με τους κομμουνιστές ποιητές Αραγκόν, Ελυάρ, Νερούντα. Τα έργα της μεταφράζονται σε πολλές γλώσσες, όπως ρωσικά, γαλλικά, πολωνικά.\nΤο 1950 δημοσιεύεται στο περιοδικό «Europe» κείμενο με τίτλο «Γιατί δεν μπορούμε να μιλήσουμε για τον Μπαλζάκ», όπου ανάμεσα στα άλλα σημειώνει: «Το περιοδικό EUROPE μάς ζητάει σήμερα ένα άρθρο για τον Μπαλζάκ. Η Ελλάδα του 1950 δεν έχει αληθινά ούτε ένα διανοούμενο που να μπορεί να γράψει. Τους διανοούμενούς μας τους δολοφονούν, τους βασανίζουν, τους εξορίζουν, τους φυλακίζουν. Τους καλύτερους. Τους καταδικάζουν στη σιωπή, τους δένουν τα χέρια, τους φιμώνουν, είτε βρίσκονται στην Αθήνα είτε στην επαρχία. Κι αν υπάρχουν μερικοί που μπορούν ακόμα να συζητάνε φωναχτά γιατί δεν κινδυνεύουν, καθώς μένουν σε ξένο τόπο, αυτοί δεν έχουν πια παρά ένα μονάχα δικαίωμα: Να σας μιλάνε για τους απόντες (...) Και το να δίνεις την τιμητική θέση σ' εκείνους που αντί για πένα έχουν στα χέρια χειροπέδες, σημαίνει πως βρίσκεσαι στην καρδιά του κόσμου».\nΤο 1952 πάει στη Βαρσοβία και εργάζεται σε ελληνική εκπομπή του ραδιοφωνικού σταθμού. Το 1953 εκδίδεται από τις «Πολιτικές και Λογοτεχνικές Εκδόσεις» το έργο «Μια καταγραφή στην περιοχή της λογοτεχνίας», όπου γράφει για το σοσιαλιστικό ρεαλισμό: «Δεν περιορίζεται μόνο να περιγράφει σωστά, μα έχει κι άλλο χρέος και μια τεράστια αποστολή: Διαπλάθει και διαπαιδαγωγεί χαρακτήρες και προσωπικότητες. Εξηγεί και συγκρίνει. Βγαίνει μες από το παρελθόν για να μπει μες στο μέλλον, και το προβλέπει το μέλλον κι αν ακόμα δε φαίνεται ολούθε πεντακάθαρο, και το βοηθά να 'ρθει μια ώρα αρχύτερα...».\nΤο 1956 επιστρέφει στη Λαοκρατική Γερμανία, όπου έως το 1964 διδάσκει σε πανεπιστήμιο. Το Δεκέμβρη του 1964 μπόρεσε να επισκεφθεί την Ελλάδα. Το 1965 επαναπατρίζεται στην Ελλάδα. Γράφει «Το Σπίτι μου» και «Η Κάδμω». Στα χρόνια της δικτατορίας των συνταγματαρχών αντιμετωπίζει οικονομικά προβλήματα, καθώς και προβλήματα υγείας. Τη φροντίζουν λίγοι φίλοι, ανάμεσά τους και ο Γ. Ρίτσος. Πεθαίνει το Μάη του 1973.\nΠροσωπική έκκληση (Αυτή η μάχη δεν είναι του λαού)...\nΜΕΛΠΩ ΑΞΙΩΤΗ Αγωνίστρια στην πρωτοπορία της κομμου...\nΠΟΛΥΕΘΝΙΚΕΣ ΣΤΟΝ ΑΘΛΗΤΙΣΜΟ Υπό τις προσταγές τους ...\nΟΥΚΡΑΝΙΑ Η αιματοχυσία του λαού συνεχίζεται στο βω...


Η μπίρα είναι το κατάλληλο ποτό για τον χειμώνα και έχουμε αποδείξεις\nΟ Δημήτρης Σκαρμούτσος ετοίμασε για εμάς τρεις διαφορετικούς συνδυασμούς φαγητού και μπίρας στο ΑΘΗΝΕΟ.\nΗ ώρα άλλαξε, κατεβάσαμε τα χειμερινά, στρώσαμε τα χαλιά και πήραμε απόφαση ότι ο χειμώνας μπήκε. Ποιο είναι το ποτό που θα μας συνοδεύσει τις κρύες αυτές νύχτες; Μην φαντάζεστε σκυλιά του Αγίου Βερνάρδου να κουβαλάνε ουίσκι. Το χειμερινό σας ποτό μπορεί να είναι και η μπίρα.\nΤην Τετάρτη 24 Οκτωβρίου βρεθήκαμε στο ΑΘΗΝΕΟ για να καλωσορίσουμε τον χειμώνα παρέα με τις μπίρες της Αθηναϊκής Ζυθοποιίας.\nΟ Δημήτρης Σκαρμούτσος είναι λάτρης της μπίρας και μας αποκάλυψε ότι η μπίρα είναι γενικότερα το αγαπημένο ποτό των περισσότερων σεφ. Ήταν επομένως το πλέον κατάλληλο άτομο για να μας μυήσει στα μυστικά των χειμερινών συνδυασμών που μπορούμε να κάνουμε με τη μπίρα και το φαϊ μας.\nΕμπνεύστηκε λοιπόν από τρεις διαφορετικές ποικιλίες μπίρας και δημιούργησε τρεις εύκολες συνταγές με βάση το κρέας. Ταίριαξε την ΑΘΗΝΕΟ SRICY BLONDE με σπιτικό μπέργκερ με κοτόπουλο σπανάκι, μπέικον και κατίκι. Για την AMSTEL DARK θεώρησε πως ο κατάλληλος συνδυασμός είναι το ψητό μοσχάρι με σκορδάτο βούτυρο μαριναρισμένο πρώτα στην ίδια μπίρα. Και τέλος για την ALFA WEISS μας έφτιαξε μπριζολάκια με τυρί σε ψωμί.\nΑφού μας παρουσίασε τους φοβερούς αυτούς συνδυασμούς δέχτηκε με όρεξη τις ερωτήσεις των προσκεκλημένων. Κάπου εκεί τον ρώτησα και εγώ ποια είναι η αγαπημένη του μπίρα από αυτές που μας παρουσίασε.\n“Η ALFA WEISS. Γενικώς έπινα πάντα Weiss μπίρες. Μου ταιριάζουν περισσότερο. Θεωρώ ότι οι μπίρες έχουν να κάνουν με τον χαρακτήρα του ανθρώπου.\nΑυτοί που προτιμούν τις μαύρες είναι πιο πολύπλοκοι χαρακτήρες. Για εκείνους που προτιμούν τις lager, που είναι λίγο πιο ελαφριές, πιο αρωματικές, αυτό έχει να λέει κάτι για τον χαρακτήρα τους. Και αυτοί που προτιμούν τις weiss κρύβουν μέσα τους στοιχεία που πρέπει να ψάξεις μέσα και να τα ανακαλύψεις, γιατί αυτό συμβαίνει και με αυτές τις weiss μπίρες”.\nΤο ΑΘΗΝΕΟ βρίσκεται στις εγκαταστάσεις της Αθηναϊκής Ζυθοποιίας στην Αθήνα, στη Λεωφόρο Κηφισού 102 στο Αιγάλεω, στο σημείο που πριν από πάνω από 50 χρόνια ξεκίνησε τη λειτουργία του το πρώτο Ζυθοποιείο της Αθηναϊκής Ζυθοποιίας. Μπορείτε να το επισκεφθείτε κάθε Σάββατο από τη 13:00 μέχρι τις 20:00 με ελεύθερη είσοδο αρκεί να κάνετε κράτηση εδώ.


Άρειος Πάγος: Οι εργαζόμενοι στο Δημόσιο και ευρύτερο Δημόσιο τομέα δικαιούνται πλήρη τα δεδουλευμένα τους - arthro.gr\nΆρειος Πάγος: Οι εργαζόμενοι στο Δημόσιο και ευρύτερο Δημόσιο τομέα δικαιούνται πλήρη τα δεδουλευμένα τους\nΑναλυτικότερα, ορισμένες δικαστικές αποφάσεις δέχθηκαν ότι οι εν λόγω εργαζόμενοι δεν δικαιούνται καθόλου μισθό, ούτε καν τον κατώτατο, για την εργασία που παρείχαν στο πλαίσιο άκυρης σύμβασης εργασίας, με το σκεπτικό ότι λόγω της ακυρότητας της σύμβασης των εν λόγω εργαζομένων, εφαρμοστέες ήταν οι διατάξεις για τον αδικαιολόγητο πλουτισμό (άρθρα 904 και επόμενα του Αστικού Κώδικα). Προϋπόθεση όμως για να υπάρχει αδικαιολόγητος πλουτισμός του Δημοσίου (και των λοιπών φορέων του δημοσίου τομέα) είναι το Δημόσιο να έχει εξοικονομήσει δαπάνες.\nΣτην προκειμένη όμως περίπτωση, το Δημόσιο δεν μπορούσε να προβεί στις δαπάνες αυτές, επειδή η πρόσληψη δεν ήταν νόμιμη. Κατά συνέπεια δεν μπορούσε να υπάρξει πλουτισμός του – σύμφωνα με τη νομολογιακή αυτή άποψη – από την παρασχεθείσα εργασία, ώστε να αποδοθεί στους εργαζομένους εν είδει μισθού.\nΣύμφωνα με τους αρεοπαγίτες, ο πλουτισμός αυτός υπάρχει, ανεξαρτήτως του αν η σύμβαση είναι έγκυρη ή άκυρη. Εφόσον η σύμβαση είναι έγκυρη, ο εργαζόμενος θα λάβει ό,τι προβλέπει η σύμβασή του, αρκεί ο μισθός του να μην υπολείπεται του νομίμου.\nΑντίθετα, αν η σύμβαση είναι άκυρη, αυτό δεν σημαίνει ότι ο εργοδότης επιτρέπεται να πλουτίσει αδικαιολόγητα σε βάρος του εργαζομένου. Ο εργαζόμενος στην περίπτωση αυτή, θα λάβει την αμοιβή την οποία θα κατέβαλλε αναγκαστικά ο εργοδότης για την ίδια εργασία, σε άλλο πρόσωπο με τις ίδιες ικανότητες και τα ίδια προσόντα του απασχοληθέντος, με έγκυρη σύμβαση εργασίας. Και η αμοιβή αυτή δεν μπορεί να είναι κατώτερη από τις αποδοχές που προβλέπουν οι ισχύουσες συλλογικές συμβάσεις εργασίας και διαιτητικές αποφάσεις ή, αν δεν υπάρχουν τέτοιες, η αμοιβή που στη συγκεκριμένη περίπτωση αποδεικνύεται ότι ο εργοδότης καταβάλλει σε άλλον εργαζόμενο με έγκυρη σύμβαση εργασίας.\nΓεραπετρίτης: «Ανάπτυξη και περιβάλλον μπορούν να βαδίσουν χέρι χέρι»\nΤζανάκης: Υποχρεωτικός ο εμβολιασμός των εκπαιδευτικών


Έτοιμος από καιρό... - Novasports.gr\nΌταν παίζεις από το 1998 μέχρι το 2015 στη Λίβερπουλ και είσαι αρχηγός της σε μια περίοδο που δεν κατακτά πρωτάθλημα, τότε είναι δεδομένο ότι γνωρίζεις την ακριβή έννοια της λέξης πίεση.\nΟ Στίβεν Τζέραρντ τα ξεκίνησε όλα νωρίς. Και την πρώτη γνωριμία του με το ποδόσφαιρο από τους Γουίνστον Τζούνιορς στη γειτονιά του και την πρώτη μεταγραφή του στην ακαδημία της Λίβερπουλ στα εννέα του χρόνια. Προφανώς και το ντεμπούτο με τους «κόκκινους» στα 18 του με αντίπαλο τότε τη Μπλάκμπερν.\nΠροφανώς σε μια τεράστια καριέρα όπως η δική του και στο απίστευτο δέσιμο με τους οπαδούς των κόκκινων μοναδικό κενό είναι η απουσία ενός πρωταθλήματος. Πήρε Τσάμπιονς Λιγκ το 2005, κατέκτησε δύο κύπελλα και τρία Λιγκ καπ, όμως σίγουρα η ποιότητά του ήταν για πολύ περισσότερα.\nΌταν ο Γκρέιαμ Σούνες έλεγε το 2012 πως ο Τζέραρντ είναι ο κορυφαίος Άγγλος ποδοσφαιριστής της τελευταίας δεκαετίας, προφανώς και δεν είχε στο μυαλό του μόνο τα τρόπαια. Σίγουρα είναι σημαντικά και αυτά, όμως δεν έχουν να κάνουν με την ατομική αξία και ποιότητα κάποιου ποδοσφαιριστή.\nΟλοκληρώνοντας την σπουδαία καριέρα του ανέλαβε πόστο στις ακαδημίες της Λίβερπουλ. Οι γνωρίζοντες πρόσωπα και πράγματα στο Άνφιλντ αποθέωσαν με το… καλημέρα τις πρώτες προπονητικές του ιδέες.\nΧρειάστηκε να περάσει ένας χρόνος μέχρι την πρώτη σημαντική προπονητική πρόταση της καριέρας του. «Η Ρέιντζερς έχει τέτοια ιστορία και δυναμική που θα ήταν αδύνατο να αρνηθώ την πρότασή της» δήλωσε ο πρώην αρχηγός της Λίβερπουλ δηλώνοντας πανέτοιμος για τη δουλειά.\nΌχι και εύκολη… αν αναλογιστεί κανείς όσα πέρασε ο σύλλογος τα τελευταία χρόνια και το γεγονός ότι αυτή τη στιγμή απέχει αγωνιστική από την αιώνια αντίπαλο Σέλτικ. Παρόλα αυτά ο Άγγλος τονίζει πως η πίεση δε τον ενόχλησε ποτέ. Κάθε άλλο μάλιστα του δίνει επιπλέον κίνητρο για να πετύχει.\nΔείγματα προπονητικής του δουλειάς δεν έχει παρουσιάσει, κατά συνέπεια αποτελεί επιλογή ρίσκου, αν απομονώσουμε το προπονητικό κομμάτι και μόνο. Όχι μόνο από πλευράς μεθόδου και ιδεών, αλλά και γιατί η μεταδοτικότητα των ιδεών στους ποδοσφαιριστές είναι κάτι πρωτόγνωρο για τον ίδιο.\nΔεδομένα πάντως, γνωρίζουμε καλά πως πρόκειται για μια από τις κορυφαίες ποδοσφαιρικές μορφές του νησιού από τότε που εμφανίστηκε. Όχι μόνο γιατί κατάφερε να αγαπηθεί όσο ελάχιστοι σε μια από τις σημαντικότερες ομάδες του κόσμου αλλά και γιατί με τις παράλληλες δράσεις του φιλανθρωπικού χαρακτήρα και την εν γένει παρουσία του έξω από τα γήπεδα, κέρδισε τον σεβασμό.\nΩς παίκτης ήταν ηγέτης. Ως άνθρωπος έχει τη δική του φιλοσοφία και αστείρευτες ποδοσφαιρικές γνώσεις. Αν καταφέρει να τα συνδυάσει και να τα μεταφέρει στους ποδοσφαιριστές, τότε πιθανότατα θα απασχολήσει το παγκόσμιο ποδόσφαιρο και ως προπονητής με τα αποτελέσματα και τη δουλειά του.


by Έπη Τρίμη 14/06/2020 21:03 1674\nΟ Λάκης Γαβαλάς έχει βραβευτεί ως «επιχειρηματίας της χρονιάς» πολλές φορές. Θεωρήθηκε δαιμόνιος επικεφαλής του εμπορίου ενώ γύρω του ένας θίασος κοσμικών τον γυρόφερναν για μια πρόσκληση στα περιβόητα πάρτι του στη Μύκονο, που έζησε στα παραδείσια Ηλύσια πεδία του life style αλλά και την πτώση της αυτοκρατορίας του.\nΈχουμε κάνει έναν αριθμό συνεντεύξεων μαζί και αυτό που προσωπικά θαυμάζω σ’ αυτόν είναι η δύναμη της ψυχής του, το γεγονός πως παλεύει με απέραντη αξιοπρέπεια να αναγεννηθεί από τις στάχτες του και ότι έχει το κουράγιο να κάνει βιτριολικό χιούμορ. Επίσης είναι τυπικότατος, απαντά σε ό,τι και αν τον ρωτήσεις και παρά τις εξεζητημένες εμφανίσεις του είναι απίστευτα προσγειωμένος.\nΟ Λάκης Γαβαλάς έχει γεννηθεί και έχει μεγαλώσει στον Πειραιά στις 6 Ιανουαρίου 1952 και μεγάλωσε στον Κορυδαλλό. Ο πατέρας του, Διονύσης, ήταν επιτυχημένος επιχειρηματίας με εργοστάσιο κοπής μαρμάρων που απασχολούσε μεγάλο αριθμό εργαζομένων. Έχει δύο αδερφές, τη Νότα και τη Νούλη.\nΕίναι απόφοιτος της Ελληνογαλλικής Σχολής St. Paul. Στα 17 του εργάστηκε σε τσαγκαράδικο στο Μοναστηράκι. Εκεί ανακάλυψε την αγάπη του για τη μόδα. Σε ηλικία 20 ετών πήγε στην Ιταλία και σπούδασε χορό. Έζησε εκεί 9 χρόνια και δημιούργησε στενές σχέσεις με την κρατική τηλεόραση και με γνωστούς σχεδιαστές.\nΗ σχέση του Λάκη Γαβαλά με τη μόδα\nΕπέστρεψε στην Ελλάδα και πήρε την απόφαση να ασχοληθεί επιχειρηματικά με τη μόδα. Εκπροσώπησε ξένους οίκους, κάτι που τότε ήταν άγνωστο για την Ελληνική αγορά. Burberry, Dolce & Gabbana και Dsquared είναι μερικές από τις γνωστές του συνεργασίες. Λίγα χρόνια μετά ο Λάκης Γαβαλάς θα έχει στη κατοχή του τα καταστήματα Lakis Gavalas και Burberry αλλά και LAK τα οποία θα φέρουν και την υπογραφή του.Το πρώτο του κατάστημα ήταν στη Ρόδο.\nΟι δραστηριότητες του Λάκη Γαβαλά εκτός μόδας\nΟ Λάκης Γαβαλάς συμμετείχε στην χορευτική ομάδα του Φώτη Μεταξόπουλο άλλα και του Βαγγέλη Σελεινού ενώ έχει παίξει στο μιούζικαλ Hair ενώ έχει υπάρξει κριτικής στο My style Rock’s.\nΉμουν παντρεμένος με γυναίκα και χώρισα όταν άρχισα να κουνάω περίεργα το χέρι, έχει εξομολογηθεί…\nΟ Λάκης Γαβαλάς έχει πει πολλές φορές πως ήταν παντρεμένος με γυναίκα για 9 χρόνια και πως χώρισαν όταν άρχισε να κουνάει το χέρι λίγο περίεργα.\nΣυγκεκριμένα είχε πει: «Κάποτε είπαν ότι ήμουν με έναν άντρα αλλά όχι! Ήταν μια γυναίκα που ήταν αντράκι. Η πιο σπουδαία πρόταση γάμου που μου έχει γίνει είναι… η πρόταση από γυναίκα. Τη γνώρισα στο Πόρτο Φίνο, ζήσαμε στην Ιταλία. Παντρευτήκαμε με πολιτικό γάμο στην Ελβετία, ζήσαμε μαζί 9 χρόνια στην Ιταλία και μετά εγώ άρχισα να κουνάω το χέρι λίγο περίεργα… Και μου λέει ‘Με διώχνεις;’ και της έλεγα ‘ναι’. Σηκώνει κι αυτή το χέρι και μου κάνει έτσι ‘goodbye’. Από τα 30 μου και μετά τις γυναίκες τις βλέπω μόνο στο κομμωτήριο».\nΤα χρέη του Λάκη Γαβαλά και η φυλάκιση\nΣτα τέλη του 2010 άρχισαν να εμφανίζονται τα πρώτα σύννεφα στην επιχειρηματική δραστηριότητα του Λάκη Γαβαλά. Τόσο η κακή διαχείριση των οικονομικών θεμάτων από αρμόδια στελέχη της εταιρείας του κ. Γαβαλά, όσο και η μεγάλη κάμψη των λιανικών πωλήσεων ήταν δύο από τους βασικούς λόγους που έφεραν αυτή την αρνητική εξέλιξη. Η Εφορία κάνει ελέγχους στην επιχείρηση και βρίσκει χρέη προς το Δημόσιο 15 εκατ. ευρώ. Οι προμηθευτές δηλώνουν απλήρωτοι. Ο Λάκης Γαβαλάς καταθέτει μήνυση εις βάρος του γαμπρού του. Οι υπάλληλοι δεν πληρώνονται. Ένας – ένας, ακόμη και οι πιο παλιοί, ακόμη και οι πιο πιστοί, εγκατέλειπαν την εταιρεία. Burberry και Dolce & Gabbana παραδίδουν οι ίδιες τα ρούχα στους πελάτες. DSquared2 και Moschino σταματούν συνεργασία και περνούν στον όμιλο Παγώνη. Η εταιρεία καταθέτει αίτηση υπαγωγής στο άρθρο 99 περί πτώχευσης.\nΟ Λάκης Γαβαλάς συνελήφθη 7 φορές σε διάστημα 5 χρόνων\nΟ ίδιος έχει δηλώσει για την χρεοκοπία του: «Οι τράπεζες δεν μου έδιναν τα χρήματα για να προπληρώσω το εμπόρευμα στις ξένες πολυεθνικές. Και φυσικά τα LAK, η ελληνική γραμμή που δημιούργησα από το 2000, δεν μπορούσε να συνεχιστεί. Μου πρότειναν τότε να απολύσω το 50% του προσωπικού. Δεν το δέχτηκα! Την ίδια περίοδο, στελέχη της εταιρείας που είχα δίπλα μου 20 χρόνια, άρχισαν να με εγκαταλείπουν αλλά αφού είχαν μαζέψει λεφτά στην τσέπη. Αυτοί έφευγαν ξηλώνοντας παραστατικά… Τότε διαπίστωσα τις καταχρήσεις και την κακοδιαχείριση».\nΗ παραμονή του στις φυλακές Κορυδαλλού\nΟ Λάκης Γαβαλάς είχε πει:«Την πρώτη νύχτα μέσα στη φυλακή αποκοιμήθηκα αμέσως από την κούραση. [..] Οι πρώτοι τρεις μήνες εκεί μέσα ήταν τραγικοί, αισθάνεσαι ταπεινωμένος και ψάχνεις να βρεις γιατί θεωρείσαι ένοχος. Μετά, έπρεπε να κρατήσω αποστάσεις απ’ όλους εκείνους που ήθελαν να με «γλείψουν» μέσα στη φυλακή επειδή είμαι επώνυμος. Ήθελα να κλειστώ στον εαυτό μου και να δίνω την ενέργειά μου μόνο στους δικηγόρους μου. Από ένα σημείο και μετά είχα την αίσθηση ότι παίζω σε μια ταινία κι έπεισα τον εαυτό μου να παίξει αυτόν τον ρόλο όσο καλύτερα γινόταν. Δεν ένιωσα ούτε στιγμή ότι κινδυνεύει η ζωή μου μέσα στον Κορυδαλλό. Έχω τέτοιο βλέμμα που τον στήνω τον άλλον στον τοίχο. […] Μια μέρα, όμως, που μου έφεραν την εικόνα του Αγίου Γεωργίου μέσα στο εκκλησάκι της φυλακής μ’ έπιασαν τα κλάματα με λυγμούς. Δε θα την ξεχάσω ποτέ αυτήν τη στιγμή. Έζησα, λοιπόν, 15 μήνες μέσα στη φυλακή. Αυτό το ταξίδι δεν ξεπερνιέται ποτέ. Νόμιζα ότι βγαίνοντας θα έβλεπα μια Ελλάδα αλλαγμένη και βελτιωμένη. Αυτό, βέβαια, δε συνέβη ποτέ. [..] Έβγαινα με το σορτς για να πάω για θεραπεία ή ανέβαινα στο γραφείο της κοινωνικής λειτουργού με την πετσέτα μου ως τουρμπάνι και ποτέ δεν άκουσα ούτε ένα επιφώνημα αποδοκιμασίας. Όλοι, από τους Πυρήνες της Φωτιάς και τους απατεώνες, μέχρι τους δεσμοφύλακες, με φώναζαν «κύριο Γαβαλά». Σε όλη τη ζωή μου βαθιά μέσα μου αισθάνομαι ένα καρτούν που θέλω να μείνω στην ιστορία για πολλές γενιές ακόμα».\nΤο παράπονό του για τις 7 συλλήψεις\nΓια τις συλλήψεις του είχε δηλώσει: «Χρησιμοποιήθηκα από το ελληνικό Δημόσιο ως το εξιλαστήριο θύμα, προκειμένου να φανεί πως πλέον το σύστημα κάνει σωστή δουλειά και πως τώρα στην Ελλάδα και οι επώνυμοι τιμωρούνται, όμως, εγώ ούτε έκανα ξέπλυμα μαύρου χρήματος, ούτε έκλεψα από το Δημόσιο, όπως έκαναν όσοι θα έπρεπε να τιμωρηθούν. Γιατί στην πλειονότητά τους αυτοί που έκλεψαν είναι έξω. Ήμουν ένας επιτυχημένος επιχειρηματίας που λόγω της κρίσης και κάποιων ανθρώπων της εταιρείας μου, τους οποίους λανθασμένα εμπιστεύτηκα, έπεσα έξω. Εγώ χρωστάω, δεν έκλεψα, και θέλω να πληρώσω».\nΤο 2013 όντας στη φυλακή για χρέη ο Λάκης Γαβαλάς είχε στείλει μια επιστολή που είχε δημοσιευτεί στο People και την οποία παραθέτουμε αυτούσια\nΟ Φώτης Μεταξόπουλος ανεβάζει στο θέατρο του Βασιλικού Κήπου πίσω από τη Βουλή το υπερμιούζικαλ “Hair”. Με παίρνει στη χορευτική του ομάδα κι εκεί γνωρίζω τον νεαρό τραγουδιστή Γιώργο Νταλάρα ως πρωτοεμφανιζόμενο. Ακολουθεί πρόταση από τον Βαγγέλη Σειληνό να ενταχθώ στη δική του χορευτική ομάδα. Αυτή η συνεργασία ήταν και το γούρι για τη μετέπειτα καριέρα μου. Με είδε ένας καλλιτεχνικός διευθυντής της RAI και με κάλεσε στην Ιταλία για εμφανίσεις σε σόου της κρατικής TV. Έμεινα πολλούς μήνες στη Ρώμη. Τα είδα όλα και τους είδα όλους. Εννοώ τους Ιταλούς σχεδιαστές μόδας όπου επιμελούντο την ενδυματολογική εικόνα διαφόρων καλλιτεχνών. Παρακολούθησα πως δουλεύουν. Πήγα σε εργοστάσια και βιοτεχνίες, σε ατελιέ και εκθετήρια. Κατάλαβα πως δουλεύει το σύστημα. Είδα τις ευκαιρίες και τις άρπαξα. Γύρισα για λίγο στην Ελλάδα και είδα πως δουλεύει ο κλάδος της μόδας και ευρύτερα του ρούχου στην πατρίδα μου. Πρωτόγονα σε σχέση με την Ιταλία. Αποφάσισα να ασχοληθώ με το εμπόριο της μόδας. Πέτρινα τα χρόνια τότε, στο τελείωμα της δεκαετίας του ’70 για το εισαγωγικό εμπόριο.\nΔημιούργησα την ετικέτα .LAK με δέκα monobrand καταστήματα και ένα δίκτυο 130 αντιπροσώπων και καταστημάτων σε όλη την Ελλάδα. Δική μου φίρμα. Δική μας. Ελληνική. Με δικά μας ελληνικά σχέδια, ρούχα και αξεσουάρ σε εξαιρετικά προσιτές τιμές. Για όλο τον κόσμο. Για όλα τα βαλάντια. Η επιτυχία, λόγω της τεχνογνωσίας που είχα ήδη αποκτήσει από τους ξένους οίκους, ήταν ακαριαία. Άρχισα σεμινάρια σε νέους επίδοξους σχεδιαστές, επίδοξους υπεύθυνους παραγωγής προϊόντων, μάρκετινγκ και πωλητές. Όλη τη συσσωρευμένη εμπειρία μου προσπάθησα να τους τη μεταλαμπαδεύσω. Δεν έκανα σχολή. Δεν έπαιρνα χρήματα από τα νέα ταλαντούχα και φιλόδοξα παιδιά. Τους μάθαινα τη δουλειά. Για να μετατραπεί ο πυρήνας σε λάβα. Και η λάβα σε ηφαίστειο. Και κάηκα. Ήρθε η κρίση. Με βρήκε σε δημιουργική φρενίτιδα και σε επιχειρηματικό άνοιγμα. Είχα απλωθεί πολύ. Υπερανάπτυξη. Και η κρίση έφερε πανικό. Και φάνηκαν οι διοικητικές μου αδυναμίες. Οι λανθασμένες επιλογές προσώπων στα οικονομικά, στις εισπράξεις, στη διαχείριση. Προσπάθησα να διορθώσω τα λάθη προσδοκώντας στο τέλος της κρίσης που υπόσχονται οι πολιτικοί παράγοντες. Η κρίση δεν τελείωσε. Εγώ τελείωσα, Χρέη στο Δημόσιο. Αυτόφορη σύλληψη. “Ύποπτος φυγής”. Να φύγω από που; Από την πατρίδα μου που είμαι βασιλιάς; Να πάω πού; Αφού είμαι πασίγνωστος. Και να κρυφτώ για να ροκανίσω λεφτά που δεν έχω; “Ύποπτος να διαπράξει το ίδιο αδίκημα”. Ποιο; Εγώ που τώρα φυσάω και το γιαούρτι;\n“Πάρτε τα ακίνητα” φώναξα σε εφοριακούς, ανακριτές και εισαγγελείς, “η αξία τους υπερκαλύπτει το χρέος προς το Δημόσιο!”. “Όχι, προφυλακίζεσαι”. “Και τι θα κερδίσει το Ελληνικό Δημόσιο;” ούρλιαζα. Αλλά το υπερθέαμα της διαπόμπευσής μου ήταν το ζητούμενο. Για να διασκεδαστούν οι μειώσεις μισθών των εργαζομένων πολιτών και τα κάθε λογής χαράτσια. Δεν έλαβαν υπόψη τους 270 εργαζομένους και το γεγονός ότι είχα ήδη πληρώσει μόνο από 80 εκατομμύρια τα τελευταία χρόνια σε Δημόσιο και ασφαλιστικά ταμεία. Άοπλος και φτωχός στην αρένα με τα λιοντάρια. Κατάπτωση και κατάθλιψη. Αδύναμος. Φάντασμα του παλιού μου εαυτού. Έξω από το κελί μου, στον διάδρομο της πτέρυγας, δύο κρατούμενοι, ένας για φόνο και ο άλλος για εμπόριο ναρκωτικών, τραγουδούν φάλτσα: “Τρύπες και στο πουκάμισο και στο σακάκι τρύπες, βρήκαν και μπαινοβγαίνουνε τα βάσανα και οι πίκρες”.”\nΟ πλειστηριασµός στις 25 Σεπτεμβρίου 2019\nΣε ηλεκτρονικό πλειστηριασμό είχε βγει ένα ακόμη ακίνητο του Λάκη Γαβαλά. Πρόκειται για τις πολυτελείς εγκαταστάσεις που στεγαζόταν η εταιρεία του διάσημου σχεδιαστή στην Κάντζα.\nΟ πλειστηριασµός είχε πραγματοποιηθεί στις 25 Σεπτεμβρίου για χρέη ύψους 100.000 ευρώ της εταιρείας του Λάκη Γαβαλά προς την Αγροτική Τράπεζα της Ελλάδας προς ειδική εκκαθάριση, ενώ η τιµή πρώτης προσφοράς έχει οριστεί στα 494.000 ευρώ.\nΌπως είχε υποστηρίξει ο δικηγόρος του κ. Γαβαλά, Γιάννης Παγορόπουλος οι εγκαταστάσεις στην Κάντζα δεν μπορούσαν να βγουν σε πλειστηριασμό καθώς τελούν υπό δέσμευση από την ανεξάρτητη Αρχή Καταπολέμησης Εσόδων από Εγκληματική Δραστηριότητα.\nΈμενα σε 1.400 τ.μ. και τώρα σε 110 τ.μ., έχω κάνει μεγάλη έκπτωση\nΤο διαμέρισμά μου είναι πάρα πολύ μικρό. Έχω μάθει και είχα μεγαλώσει με μάγειρες στο σπίτι.Είχα μαγειρείο ολόκληρο όταν ήμουν στην Κηφισιά. Όλα αυτά ξεχάστηκαν. Έπεσα έξω, έπιασα πάτο… Το διαμέρισμα που μένω τώρα ήταν ένα από τα βεστιάριά μου.\nΕύχομαι να ανακάμψει σύντομα και όλα να αποτελέσουν πλέον έναν μακρινό εφιάλτη…\n27/05/2021 11:55 27/05/2021 11:55 378\n26/05/2021 21:14 440\nΛάκης Γαβαλάς: Άλλαξε «χέρια» η βίλα του σχεδιαστή στη Μύκονο για 1,9 εκατομμύρια ευρώ\n26/05/2021 17:31 572\n18/05/2021 17:02 438


Μυρώνι, Μεταξουργείο, Ελληνική κουζίνα\nΤο Mironi είναι κάτι περισσότερο από ένα μέρος που σερβίρει εξαιρετικό ελληνικό παραδοσιακό φαγητό. Θέλουμε να δώσουμε στους ντόπιους και στους τουρίστες που έρχονται στην χώρα μάς ένα μέρος όπου να αισθάνονται σαν το σπίτι τούς. Ένα μέρος όπου θα μπορούσαν να πάρουν πραγματική γεύση σε λογικές τιμές, και όπου θα έπρεπε να αντιμετωπίζονται σωστά από ανθρώπους που έχουν πάθος να υπηρετήσουν. Η κουλτούρα του εστιατορίου Mironi δημιουργήθηκε πολύ πριν από μια δήλωση αποστολής που γράφτηκε ποτέ σε χαρτί και είναι ακόμα εμφανής σήμερα. Στο εστιατόριο Mironi, οι επισκέπτες, τα μέλη της ομάδας και η κοινότητα αντιμετωπίζονται με σεβασμό και σαν μέλος της οικογένειας.\nLive μουσική κάθε Δευτέρα και Τρίτη από τις 19:00\nΜεγάλου Αλεξάνδρου 7 Αθήνα\nVeganVegetarian Με αυλήΜε Εικονική Περιήγηση


Τσικουδιά με μέλι έχετε δοκιμάσει; - Τρεις φίλοι έκαναν πραγματικότητα μια... τρέλα | in.gr\nΤσικουδιά με μέλι έχετε πιεί; Αν δεν έχετε πιεί – προς αποφυγή παρεξηγήσεων δεν αναφέρομαι στις αυτοσχέδιες συνταγές και εφαρμογές του λεγόμενου ρακόμελου στα φοιτητικά στέκια- έχετε χάσει μια από τις πιο σπουδαίες εμπειρίες της παράδοσης του τόπου μας. Για την ακρίβεια, της παράδοσης της Κρήτης.\nΕίχα την ευκαιρία – με την ευγενική μεσολάβηση του designer φίλου Μιχάλη Αγγελακόπουλου της Foodwill- να δοκιμάσω το προϊόν που κυκλοφόρησε στην αγορά κατά την διάρκεια του 2020 η εταιρεία 35 Cretan Distillery.\nΣτο site της διαβάζω: «Η πολυποικιλιακή μας Τσικουδιά, αναμεμειγμένη με ορεινό θυμαρίσιο μέλι από Κρητικούς μελισσόκηπους και τοπικά αρωματικά, χωρίς καμία προσθήκη τεχνητών χρωστικών. Μας έδωσε πίσω την Τσικουδιά μας με μέλι 35Ν και το χρυσό, διάφανο της χρώμα. Η δυνατή, κοφτερή της γεύση αφήνει στο τέλος τη γλύκα της μαζί με το άρωμα του θυμαριού. Παράγεται με τη μέθοδο της ασυνεχούς απόσταξης σε χάλκινο κλασματικό άμβυκα, στο Ρέθυμνο. Σερβίρεται ιδανικά στους 10° – 12°».\nΑς πάρουμε όμως τα πράγματα από την αρχή. Τρεις φίλοι – επαγγελματικά αποκαταστημένοι, με καλές δουλειές και χορταστικές εμπειρίες ως προς τις προσωπικές τους διαδρομές- αντί να πάνω να αγοράσουν … κότερο, έριξαν τα λεφτά τους σε μια μικρή ωραία τρέλα: Έφτιαξαν μια αποσταγματοποιία στον τόπο τους. Μάλιστα, ο τόπος τους εμφανίζεται και στην επωνυμία της επιχείρησης: «Είναι ο 35ος παράλληλος του πλανήτη μας. Σε ένα μικρό σημείο του, ένα πανάρχαιο νησί με ιστορία 5000 ετών όπου οι άνθρωποι του έπρατταν και ζούσαν πάντα με ψυχή. Αυτό το νησί είναι η Κρήτη. Το όνομα του ποτού, είναι Τσικουδιά» ( https://35n.gr/).\nΑλλά, ας πάμε να γνωρίσουμε τα πρόσωπα: «Η Τσικουδιά 35 φτιάχτηκε μέσα από τη συντροφιά. Είναι το προϊόν μιας παρέας, που μετρά σήμερα, το 2020, πάνω απο 30 χρόνια φιλίας. Η παρέα αυτή, ο Γιώργος Μαρκουλάκης και ο Παντελής Φανουργάκης, αποφάσισαν να στηρίξουν τον Ηλία Μελισσουργό, να κάνει πραγματικότητα το όνειρο του. Να φτιάξει την καλύτερη Τσικουδιά, άξια της ιστορίας της, άξια του τόπου της. Εκείνη που θα ήταν και εκείνοι περήφανοι να κερνούν και να πίνουν».\nΣήμερα, κυκλοφορούν από την εταιρεια 35Ν στην αγορά 3 προϊόντα με τσικουδιά. Μια πολυποικιλιακή από επιλεγμένους αμπελώνες, μια από σταφύλια της γαλλικής ποικιλίας Syrah και η τρίτη από σταφύλια της ποικιλίας Μοσχάτο Σπίνας βρίσκεται στην ορεινή Κρήτη. Και οι τρείς κυκλοφορούν σε αριθμημένα διαφανή μπουκάλια των 200, 500 και 700ml.\nΓια το κλείσιμο, κράτησα πέντε λόγια από ένα κείμενο που δημοσιεύεται στο site της 35N: «Η τσικουδιά, ταπεινή από τα γεννοφάσκια της, φτιαχνόταν από τα υπολείμματα των σταφυλιών της Κρήτης, ποικιλίες πανάρχαιες. Ήταν γιατρικό, το καλωσόρισμα, έναρξη για να φας, έναρξη για να γιορτάσεις, έναρξη για να κουβεντιάσεις.\nΔεν το πίνεις ποτέ χωρίς συντροφιά. Ποτέ μονάχος».\nΣχετικά άρθρα: ➤ Η δεύτερη ζωή του «Φιλία», ενός ιστορικού ερευνητικού σκάφους ➤ Ο ορισμός του Fintech για μια εταιρεία που ξεχωρίζει στον χρηματοπιστωτικό τομέα ➤ Διαχείριση ψηφιακής φήμης εξ αποστάσεως\n22/05/2022 | 05:03\nΚοινοποίηση: Τσικουδιά με μέλι έχετε δοκιμάσει; – Τρεις φίλοι έκαναν πραγματικότητα μια… τρέλα


Σήμερα η Ελλάδα έχει περίπου 160 εφημερίδες, 180 τηλεοπτικούς σταθμούς, 800 ραδιοφωνικούς, 3.500 περιοδικά και μόλις 10 εκατ. κατοίκους (η Πορτογαλία με τον ίδιο πληθυσμό έχει 35 εφημερίδες, 62 τηλεοπτικούς και 221 ραδιοφωνικούς σταθμούς, σύμφωνα με το "World Factbook" του 2004). Πώς είναι δυνατό όλες αυτές οι επιχειρήσεις να είναι κερδοφόρες; Δεν είναι. Επιδοτούνται από τους ιδιοκτήτες τους, που αν και θα καλωσόριζαν κάθε έσοδο από την πώλησή τους, χρησιμοποιούν τα ΜΜΕ για να ασκήσουν πολιτική και οικονομική επιρροή και για το λόγο αυτό ελάχιστα ενδιαφέρονται για την κερδοφορία των επιχειρήσεων ΜΜΕ. Επειδή δεν υπάρχουν συνδρομές και παραδόσεις εφημερίδων κατ' οίκον οι εφημερίδες αναγκάζονται να πωλοούνται σε περίπτερα προσπαθώντας να αποσπάσουν την προσοχή του αναγνώστη. Αυτό σημαίνει πως ακόμα και η σπανίως ήρεμη και μερικώς ακριβή ιστορία έχει έναν παραπλανητικό τίτλο που πολλές φορές δεν έχει καμία σχέση με το θέμα. Επίσης, τα ΜΜΕ χρησιμοποιούν συναισθηματικούς τίτλους και ιστορίες για να προσελκύσουν αναγνώστες και οι σημαντικές για όλους μετρήσεις της τηλεόρασης καθορίζει την κατανομή των διαφημιστικών εσόδων. Επίσης, οι εφημερίδες χρησιμοποιούν εργαλεία όπως οι προσφορές DVD και εφημερίδων. Οι ίδιες επιχειρήσεις ΜΜΕ που έχουν στην κατοχή τους σταθμούς και εφημερίδες έχουν δημιουργήσει διαδικτυακά portals που όμως δεν έχουν 'απογειωθεί'. Το πιο δημοφιλές, το in.gr, διέλυσε το τμήμα ειδήσεων και απλώς δημοσιεύει άρθρα από τις εφημερίδες της μητρικής εταιρείας. Δεν υπάρχουν [εκδόσεις όπως τα] Salon και Drudge Report.\nΗ πλειονότητα των ΜΜΕ υιοθετεί μια αντι-αμερικανική ή/και αντι-Μπους οπτική σε κάθε ιστορία με διεθνείς προεκτάσεις, περιλαμβανομένων των γενετικά μεταλλαγμένων οργανισμών, της φτώχειας, του περιβάλλοντος και του ελέγχου του διαδικτύου. Εχουμε με επιτυχία δημοσιεύσει συνεντεύξεις, ξένες καταχωρίσεις (...) για σημαντικά ζητήματα εξωτερικής πολιτικής και προσπαθούμε να αντιμετωπίσουμε σφάλματα και παραλείψεις μέσω τηλεφωνημάτων και επιστολών προς αρχισυντάκτες και μέσω συναντήσεων με δημοσιογράφους, διευθυντές και εκδότες. Επίσης προσθέτουμε πόρους στις σχέσεις μας με σχολές δημοσιογραφίας και σπουδαστές, ελπίζοντας πως η επόμενη γενιά δημοσιογράφων θα είναι πιο ελεύθερη από προκαταλήψεις που έχουν χαρακτηρίσουν την παρούσα και τις προηγούμενες γενιές, Οι συνομιλητές μας στις σχολές δημοσιογραφίας (...) φοβούνται πως οι αλλαγές στη βιομηχανία των ΜΜΕ σημαίνει πως οι σπουδαστές τους δεν θα μπορούν να βρουν και πολλές θέσεις στη δημοσιογραφία όταν αποφοιτήσουν. http://www.enet.gr/?i=news.el.article&id=304920\nΤο ότι η πρεσβεία των Η.Π.Α. στην Αθήνα παρακολουθεί μεθοδικά τα ελληνικά Μ.Μ.Ε. δεν αποτελεί είδηση.Το ότι όμως η αμερικανική πρεσβεία βαθμολογεί (!) Έλληνες δημοσιογράφους και δίνει τα εύσημα σε εκείνους που παρουσιάζουν θετικά τις αμερικανικές θέσεις και ενημερώνουν με λεπτομέρειες για το περιεχόμενο του ρεπορτάζ τους το γραφείο Τύπου της αμερικανικής πρεσβείας, προφανώς, και εξοργίζει. Αυτό το θέμα απασχολεί τις τελευταίες ώρες το Διαδίκτυο και ιδιαίτερα τον χώρο των ιστοσελίδων κοινωνικής δικτύωσης, όπου δημοσιογράφοι σχολιάζουν τις δραστηριότητες της αμερικανικής πρεσβείας στην Ελλάδα.\nΣχετικά τηλεγραφήματα: http://bit.ly/qXojoS,http://bit.ly/oZHQFQ,http://bit.ly/rlQ3g7 http://www.zougla.gr\nΤα παιδία (του Μαξίμου) παίζει... και το βαθύ λαρύγγι\nΜΑ ΠΟΙΟ είναι το βαθύ λαρύγγι που έκανε στο ΜΕΓΚΑ τη διαρροή, για το ενδεχόμενο ματαίωσης της ομιλίας του πρωθυπουργού στη ΔΕΘ και διατήρησης μόνο της συνέντευξης Τύπου;\nΌλοι στο Μέγαρο Μαξίμου γνωρίζουν ποιος «λάλησε» όπως και ποιος απαίτησε στη συνέχεια να διαψευστεί η διαρροή. Ονόματα δεν λέμε, γιατί θα υποστούμε κι εμείς μία από αυτές τις διαψεύσεις ρουτίνας. Να ξέρετε όμως ότι πρόκειται για «κορυφαίο» αξιωματούχο, φιλόδοξο και υπερδραστήριο. Τόσο, ώστε άλλοι συνεργάτες του πρωθυπουργού να τον κατηγορούν για μπιζιμποντισμό, για «ζήλο του νεοφώτιστου» και άλλα συναφή.\nΈχει ενδιαφέρον πάντως το γεγονός ότι το βαθύ λαρύγγι επιμένει πως το θέμα είναι ανοιχτό και οριστική απόφαση δεν έχει ληφθεί. Ότι δηλαδή μπορεί, ο πρωθυπουργός να πραγματοποιήσει ομιλία το μεσημέρι, ενώπιον των παραγωγικών φορέων κι όχι το βράδυ στο Βελλίδειο. Με ποιο σκεπτικό; Με την ελπίδα ότι θα αποφευχθούν οι μεγάλες συγκεντρώσεις διαμαρτυρίας. Χωρίς αυτό να σημαίνει ότι θα είναι αποτελεσματική μια τέτοια μεθόδευση. Με άλλα λόγια, στο Μαξίμου περιμένουν ότι θα καεί το πελεκούδι στη Θεσσαλονίκη, όταν θα ανέβει ο πρωθυπουργός. Και αναζητούν τρόπους προστασίας του. Αν υποθέσουμε ότι μπορεί να κρατηθεί σε ασφαλή απόσταση από τους κάθε λογής «Αγανακτισμένους». Κατά τα άλλα, πολλά ακούγονται για χρήση νέων τεχνολογιών κατά την ομιλία του Γ. Παπανδρέου, ώστε να υπάρχει οπτικοακουστική «πανδαισία». Με την εδραία πεποίθηση ότι άλλο να το ακούς και άλλο να το βλέπεις, θα γίνει ο σχετικός πειραματισμός. Τα παιδία (του Μαξίμου) παίζει...\nΠΙΓΚΟΥΙΝΟΣ 29 Αυγούστου 2011 - 1:38 π.μ.\n"...είναι πολύ πιθανό να ακούσεις φράσεις όπως "μα το διάβασα στην εφημερίδα" ή "το είδα στην τηλεόραση""\nΈλα ρε πρέσβυ, εσύ το λες αυτό; Που στην πατρίδα σου το έχετε θεοποιήσει (πλην ελαχίστων εξαιρέσεων);\n"Οι συντάκτες της αναφοράς σημειώνουν μεταξύ άλλων ως αίτια του αντιαμερικανισμού τη στάση των ΗΠΑ απέναντι στη χούντα των συνταγματαρχών και στο Κυπριακό."\nΤι λέτε ρε ξεφτέρια; Τώρα το καταλάβατε ρε; Μπράβο ρε, τσακάλια είσαστε!\n"Επίσης προσθέτουμε πόρους στις σχέσεις μας με σχολές δημοσιογραφίας και σπουδαστές, ελπίζοντας πως η επόμενη γενιά δημοσιογράφων θα είναι πιο ελεύθερη από προκαταλήψεις που έχουν χαρακτηρίσουν την παρούσα και τις προηγούμενες γενιές, Οι συνομιλητές μας στις σχολές δημοσιογραφίας (...)"\nΚαι σε ελεύθερη μετάφραση: "για να φτιάξουμε το δίκτυο τών πληρωμένων χαφιέδων μας" (ουπς, συνομιλητών εννοούσα)\n"...ο Αλέξης Παπαχελάς, και η ομάδα της εκπομπής «Νέων Φακέλων» λαμβάνουν τα εύσημα της πρεσβείας ονομαστικά..."\nΠοιός;;; Ο Αλέξης;;; Αν είναι δυνατόν! Ποιός θα το πίστευε! Και τι να εννοούσε κάποιος που έλεγε ότι "έτσι είναι αυτά τα πράγματα, τα εύσημα είναι το καρότο και οι «Παλιοί Φάκελοι» το μαστίγιο (σε περίπτωση που... λέμε τώρα)";\n"...ένας από τους τρεις παρουσιαστές της εκπομπής ενημέρωσε την πρεσβεία ακόμη και για λεπτομέρειες του μοντάζ - όπως το ποια πλάνα Ρώσων αξιωματούχων κόβονταν και ποια θα έμεναν."\nΌχι ρε! Ρε τι παιδιά είσαστε εσείς ρε; Μη τα λέτε έτσι απροκάλυπτα και τον δίνετε τόσο στεγνά το φουκαρά. Κι όχι τίποτα άλλο δηλαδή, αλλά τον στοχοποιείτε και μπορεί να βρεθούν τίποτα Αγανακτισμένοι (σίγουρα θα πρόκειται περί "Ρώσσοι - αλήται - κομμουνισταί") και να τον κάνουν μαύρο στο ξύλο αν τύχει και περάσει κανά - δυό τετράγωνα απ' το Σύνταγμα. Δεν το σκέφτεστε αυτό δηλαδή;\n"Τα τηλεγραφήματα αναφέρονται αρκετές ακόμη φορές στην τηλεόραση του ΣΚΑΪ για την κάλυψη που παρείχε σε εκδηλώσεις της πρεσβείας..."\nΟ ΣΚΑΪ τέτοιο πράγμα; Πω πω, πάει, έπεσε και το τελευταίο κάστρο ηθικής. Σόδομα και Γόμορα γίναμε. Τι να πω; Τώρα πια τα έχω δει όλα!\nΧρήστος Βούλγαρης 29 Αυγούστου 2011 - 12:15 μ.μ.\nΜε απλα λογια αμερικανικα ανεκδοτα-παραμυθια....Συγνωμμη που δεν γελω καιςλπιζω να`μην με βομβαρδισουν....


21 κάψουλες illy iperespresso LUNGO | Espresso Coffice\n90 ΚΑΨΟΥΛΕΣ illy MPS INTENSO1 x 40.00€\nΠροβολή καλαθιού Το προϊόν “90 ΚΑΨΟΥΛΕΣ illy MPS INTENSO” έχει προστεθεί στο καλάθι σας.\n21 κάψουλες illy iperespresso LUNGO ποσότητα\nΚατηγορίες: illy iperespresso capsules, Κάψουλες, Iperespresso Ετικέτες: illy, iperespresso, capsules, espresso, lungo, 21 κάψουλες\nLungo (μπλε ένδειξη): medium roast με πιο χονδρό άλεσμα για πιο ήπια γεύση και μεγαλύτερη ποσότητα καφέ στο φλιτζάνι.\nΗ καινοτομία της εκχύλισης σε δύο φάσεις και ο κατοχυρωμένος σχεδιασμός της κάψουλας iperespresso έχουν ως αποτέλεσμα την παρασκευή ενός άριστου espresso με πλούσιο σώμα, έντονο αρωματικό με παχιά κρέμα που διαρκεί.\nΗ κάψουλα λειτουργεί σαν επαγγελματικό group εκχύλισης. Προστατευόμενη από 5 πατέντες, λειτουργεί σε δύο φάσεις: αρχικά το ζεστό νερό διαχέεται με υψηλή πίεση στην κάψουλα αιχμαλωτίζοντας τα συστατικά του καφέ για 3 » όπου ξεκινά η 2η φάση της εκχύλισης και προκύπτει ένας άριστος espresso με εξαιρετικά πυκνή κρέμα.\nΒάρος: 3,45kg / κιβώτιο


Γίνονται θαύματα στην εποχή μας - ΕΚΚΛΗΣΙΑ ONLINE\nΠέμπτη, 02 Δεκεμβρίου 2021 21:12\nΑρχική » Γράφει το ΕΚΚΛΗΣΙΑ ONLINE » Γίνονται θαύματα στην εποχή μας\nΕίχα την μεγάλη ευλογία να βρεθώ σε έναν αγιασμένο χώρο, γράφει ο Δημλητρης Σωτηρόπουλος ένα Μοναστήρι με μεγάλη ιστορία και πνευματική λάμψη:\nΤην Ιερά Μονή Οσίου Δαβίδ του Γέροντος, στις καταπράσινες πλαγιές της βόρειας Εύβοιας.\nΜπαίνοντας στο Καθολικό για να προσκυνήσω, αμέσως τράβηξε την προσοχή μου η ολόσωμη εικόνα του Αγίου, στα αριστερά του Ιερού Ναού.\nΤα κοίταξα πολλές φορές: Κάποια ήταν ψηλότερα, άλλα πολύ χαμηλότερα. Να είναι άραγε και παιδιών…;\nΜετά, όταν ρώτησα τους μοναχούς γι’ αυτά, απλά μου έδωσαν ένα βιβλιαράκι με τον Βίο του Οσίου και τα θαύματα που επιτελεί στις μέρες μας!\nΑμέτρητα, κυριολεκτικά! Τι να πρωτοδιαβάσει κανείς!\nΑνάμεσα σ’ αυτά, θα υπάρχουν και αυτά για τα οποία «μιλάνε» οι πολλές πατερίτσες!\nΑυτά τα πρωτότυπα τάματα των πιστών, απαντάνε οριστικά στο ερώτημα πολλών, πιστών και απίστων: ΓΙΝΟΝΤΑΙ ΘΑΥΜΑΤΑ ΣΤΙΣ ΜΕΡΕΣ ΜΑΣ;\nΟ Όσιος Δαβίδ, όπως και όλοι οι Άγιοι και Αγίες, δεν χρειάζονται πανάκριβα «δώρα», αφιερώματα ευχαριστήρια των ευεργεσιών – θαυμάτων τους που βιώνουμε!\nΦτάνουν και περισσεύουν, τα όργανα του πόνου και της ταλαιπωρίας μας, όπως είναι οι πατερίτσες.\nΦτάνουν, γιατί μας «μιλάνε» απευθείας, χωρίς πολλές ωραιοποιήσεις. Και περισσεύουν, γιατί μας ξυπνάνε από την απιστία μας…!\n1 μήνα πριν Γράφει το ΕΚΚΛΗΣΙΑ ONLINE, ΘΑΥΜΑΤΑHot News, θαύματα\n53η Ιερατική Σύναξη της Ιεράς Μητροπόλεως ΛευκάδοςΑγία Βαρβάρα Live: Στείλτε ονόματα στον Άγιο Βησσαρίωνα Πύλης μέσω της φόρμας - Σαρανταλείτουργο Χριστουγέννων - Θεία Λειτουργία 4 Δεκεμβρίου 2021\nΟρκωμοσία 2021 Γ’ ΕΣΣΟ στο 584 Τάγμα Πεζικού Άρτης\nΤην Παρασκευή 4 Ιουνίου 2021, το πρωΐ, στο 584 Τάγμα Πεζικού Άρτης, ο Σεβασμιώτατος Μητροπολίτης Άρτης κ. Καλλίνικος ετέλεσε την Ορκωμοσία των Νεοσυλλέκτων της 2021 Γ΄ ΕΣΣΟ.\nΠροφήτης Ιωήλ: Ένας από τους 12 ελάσσονες προφήτες της Παλαιάς Διαθήκης, που αγιοποιήθηκε από τη Χριστιανική Εκκλησία, επειδή προείδε την εμφάνιση του Αγίου Πνεύματος την ημέρα της Πεντηκοστής, γι’ αυτό και καλείται «Προφήτης της Πεντηκοστής».


Premier League: Αναθάρρησε η Γουέστ Μπρομ | Προγνωστικά Στοίχημα\nΗ Γουέστ Μπρομ πανηγύρισε σπουδαία νίκη την προηγούμενη αγωνιστική απέναντι στην Τσέλσι και αναθάρρησε στη μάχη που δίνει για την παραμονή. Τώρα η ομάδα του Σαμ Αλαρντάις υποδέχεται τη Σαουθάμπτον και έχει την ευκαιρία για μια εντός έδρας νίκη, η οποία μπορεί να αυξήσει ακόμα περισσότερο τις πιθανότητές της για την αποφυγή του υποβιβασμού. Ο αγώνας διεξάγεται στο πλαίσιο της 31ης αγωνιστικής της Premier League Αγγλίας και κεκλεισμένων των θυρών.\nΗ Γουέστ Μπρομ πραγματοποιώντας την καλύτερη φετινή εμφάνισή της, πέρασε σαν σίφουνας από την έδρα της Τσέλσι με το απίστευτο 5-2! Καθοριστικό ρόλο στον θρίαμβό της έπαιξε το αριθμητικό πλεονέκτημα που απέκτησε στο 29' κι ενώ βρισκόταν πίσω στο σκορ με 1-0. Το εντυπωσιακό είναι ότι σε 46 λεπτά πέτυχε όσα γκολ είχε συνολικά στα 9 προηγούμενα ματς πρωταθλήματος. Έτσι, επέστρεψε στις νίκες μετά από 3 αγώνες και αναθάρρησε στη μάχη που δίνει για την παραμονή. Η Γουέστ Μπρομ βρίσκεται στην προτελευταία (19η) θέση στη βαθμολογία με απολογισμό 4 νίκες, 9 ισοπαλίες και 17 ήττες. Εντός έδρας μετράει 2 νίκες, 5 ισοπαλίες και 8 ήττες. Μόνο από την Έβερτον έχει ηττηθεί στα 5 τελευταία εντός έδρας ματς στην Premier League (1 νίκη, 3 ισοπαλίες και 1 ήττα). Νοκ άουτ ο Ιβάνοβιτς (στόπερ, 13 συμμετοχές). Επιστρέφει ο Κάλαχερ (χαφ, 23 συμμετοχές/2 γκολ).\nΣτον πρώτο γύρο (4/10/2020): Σαουθάμπτον - Γουέστ Μπρομ 2-0, τον Φεβρουάριο του 2015 σημειώθηκε η πιο πρόσφατη εντός έδρας νίκη της Γουέστ Μπρομ επί της Σαουθάμπτον σε επίπεδο Premier League (1 ισοπαλία και 2 ήττες, έκτοτε)\nΗ Σαουθάμπτον έρχεται από την εντός έδρας νίκη με 3-2 επί της Μπέρνλι. Η επιτυχία της αποκτά μεγαλύτερη αξία αν συνυπολογιστεί το γεγονός ότι βρέθηκε πίσω με 2-0 (12' πέναλτι, 28'). Παρ' όλα αυτά δεν πτοήθηκε, πίεσε και κυριάρχησε για να φτάσει στην ανατροπή (31', 42', 66') και να κάνει αποφασιστικό βήμα για την παραμονή της, ούσα στο +10 από την επικίνδυνη ζώνη. Η Σαουθάμπτον εκτός έδρας δεν λέει πολλά (4 νίκες, 4 ισοπαλίες και 7 ήττες). Παραμένει σταθερά εκτός ο Ρομέου (μέσος, 20 συμμετοχές/1 γκολ), αμφίβολος ο Γουόκερ-Πίτερς (αμυντικός, 22 συμμετοχές).\n20:00 ΓΟΥΕΣΤ ΜΠΡΟΜ - ΣΑΟΥΘΑΜΠΤΟΝ 1 3,45 3,62\nΠολύ ενδιαφέρον ματς διεξάγεται στο κεκλεισμένων των θυρών Μπαλαΐδος ανάμεσα στη Θέλτα και τη Σεβίλλη στο πλαίσιο της 30ης αγωνιστικής της La Liga Ισπανίας. Η Θέλτα χάρη σε ένα εξαιρετικό από άποψη απόδοσης πρώτο μισάωρο απέδρασε με το διπλό από την έδρα της Αλαβές (3-1). Πέτυχε τρία γκολ μέχρι το 20' και το διατήρησε χωρίς ιδιαίτερα προβλήματα, παρότι για μεγάλο χρονικό διάστημα στο δεύτερο ημίχρονο έπαιζε με δέκα παίκτες. Βρίσκεται σε καλή κατάσταση μετρώντας μόλις 2 ήττες στα 10 τελευταία ματς πρωταθλήματος (3 νίκες, 5 ισοπαλίες και 2 ήττες). Η Θέλτα εντός έδρας έχει ρεκόρ 6 νίκες, 3 ισοπαλίες και 5 ήττες. Μόνο από τη Ρεάλ Μαδρίτης έχει ηττηθεί στα 5 τελευταία στο Μπαλαΐδος στη La Liga (1 νίκη, 3 ισοπαλίες και 1 ήττα). Νοκ άουτ οι βασικοί στόπερ Αραούχο (26 συμμετοχές), Μουρίγιο (27 συμμετοχές/1 γκολ) και ο τερματοφύλακας Μπλάνκο (19 συμμετοχές). Χάνει δεύτερο σερί ματς ο Σολάρι (εξτρέμ, 8 συμμετοχές).\nΣτον πρώτο γύρο (21/11/2020): Σεβίλλη - Θέλτα 4-2, το 2016 σημειώθηκε το πιο πρόσφατο διπλό της Σεβίλλη στο "σπίτι" της Θέλτα, έκτοτε 3 σερί νίκες υπέρ των γηπεδούχων\nΗ Σεβίλλη προέρχεται από τη σπουδαία εντός έδρας νίκη με 1-0 επί της Ατλέτικο Μαδρίτης. Χωρίς να είναι εντυπωσιακή, κυριάρχησε από το πρώτο λεπτό του αγώνα, έχασε πέναλτι με τον Οκάμπος και τελικά έφτασε στο γκολ με τον Ακούνια στο 70'. Έτσι, συμπλήρωσε 4 αγώνες πρωταθλήματος αήττητη (3 νίκες και 1 ισοπαλία). Θεωρητικά, η Σεβίλλη δεν έχει να διεκδικήσει πολλά πράγματα ακόμα από τη στιγμή που η τέταρτη θέση (του UEFA Champions League) είναι εξασφαλισμένη. Ουδείς πάντως μπορεί να της απαγορεύσει να ονειρεύεται το θαύμα. Αυτή τη στιγμή είναι στο -8 από την κορυφή έχοντας και ματς λιγότερο. Εκτός έδρας μετράει 7 νίκες, 3 ισοπαλίες και 4 ήττες. Χάνει δεύτερο σερί ματς ο Εσκουδέρο (μπακ, 7 συμμετοχές/1 γκολ).\n22:00 ΘΕΛΤΑ - ΣΕΒΙΛΛΗ 2 2,20 2,17\nΗ αυλαία της 31ης αγωνιστικής της Premier League Αγγλίας πέφτει με την αναμέτρηση ανάμεσα στην Μπράιτον και την Έβερτον. Η Μπράιτον ηττήθηκε με 2-1 από τη Μάντσεστερ Γιουνάιτεντ εκτός έδρας την προηγούμενη αγωνιστική. Πήρε προβάδισμα στο σκορ γρήγορα (13'). Εντούτοις, κατέρρευσε στο τελευταίο μισάωρο και δέχθηκε 2 γκολ (62', 83'). Η Μπράιτον ακόμα δεν είναι εξασφαλισμένη. Αυτή τη στιγμή βρίσκεται στο +6 από την επικίνδυνη ζώνη. Έχει ξεμείνει με 2 νίκες στα 8 τελευταία ματς πρωταθλήματος (2 νίκες, 2 ισοπαλίες και 4 ήττες). Επίσης, μόλις 2 νίκες μετράει στα 19 τελευταία εντός έδρας (9 ήττες). Παραμένουν αμφίβολοι οι Μπερν (αμυντικός, 20 συμμετοχές), Τάου (μέσος, 2 συμμετοχές) και Κόνολι (επιθετικός, 15 συμμετοχές/2 γκολ).\nΣτον πρώτο γύρο (3/10/2020): Έβερτον - Μπράιτον 4-2\nΗ Έβερτον παραχώρησε ισοπαλία 1-1 στη φιλοξενία της Κρίσταλ Πάλας την προηγούμενη αγωνιστική. Προηγήθηκε με τον Χάμες Ροντρίγκεζ στο 56', ωστόσο ξέμεινε από δυνάμεις και δέχθηκε την ισοφάριση στο 86'. Νωρίτερα πάντως θα μπορούσε να το τελειώσει, αλλά ο Ριτσάρλισον σημάδευε λανθασμένα. Έτσι, συμπλήρωσε 3 αγώνες χωρίς νίκη (1 ισοπαλία και 2 ήττες) και έχασε κι άλλο έδαφος σε ό,τι αφορά την Ευρώπη (-5). Η Έβερτον αποδίδει καλύτερα εκτός έδρας (στη βαθμολογία εκτός έδρας είναι 4η στις 20 ομάδες με ρεκόρ 9 νίκες, 2 ισοπαλίες και 3 ήττες). Προβλήματα τραυματισμών αντιμετωπίζουν ο Πίκφορντ (τερματοφύλακας, 23 συμμετοχές) και οι χαφ Αντρέ Γκόμες (23 συμμετοχές), Άλαν (16 συμμετοχές), Ιγουόμπι (25 συμμετοχές/1 γκολ) και Ντουκουρέ (25 συμμετοχές/2 γκολ).\n22:15 ΜΠΡΑΪΤΟΝ - ΕΒΕΡΤΟΝ Χ2 (ΔΙΠΛΗ ΕΥΚΑΙΡΙΑ) 1,61 1,65\nΣΤΟΙΧΗΜΑ ΠΡΟΓΝΩΣΤΙΚΑ ΠΑΡΟΛΙ Premier League: Αναθάρρησε η Γουέστ Μπρομ\nΠαναγιώτης Παναγούλιας - 07/05/2021, 11:08\nΗ αυλαία της 36ης αγωνιστικής της Ligue 1 Γαλλίας ανοίγει με τη σπουδαία αναμέτρηση ανάμεσα στη Λανς και την πρωτοπόρο Λιλ. Δεν είναι υπερβολή...\nUEFA Europa League: Ένα ματς, όλη η χρονιά για την Άρσεναλ\nΠαναγιώτης Παναγούλιας - 06/05/2021, 11:07\nΤο σημαντικότερο παιχνίδι της σεζόν δίνει απόψε η Άρσεναλ, αφού ο δεύτερος ημιτελικός απέναντι στη Βιγιαρεάλ θα κρίνει το ευρωπαϊκό της μέλλον ή, για...\nΜην σας ξεγελά το rotation στην ενδεκάδα της Σεντ Γκάλεν!\nΚωνσταντίνος Βορίλας - 05/05/2021, 13:59\nΗ Σεντ Γκάλεν προετοιμάζεται για την πρόκληση του νοκ-άουτ ημιτελικού του κυπέλλου Ελβετίας (Schweizer Pokal) το ίδιο έντονα και πιστά με τη Σερβέτ, απλά...\nΕπιλέγουμε 3 διπλά που αξίζουν σε απόδοση\nΚωνσταντίνος Βορίλας - 04/05/2021, 11:31\n3 διπλά που αξίζουν σε απόδοση προτείνουμε για ποντάρισμα στη σημερινή στήλη του Παρολί. Η καταπληκτική Τσίντια Ταργκοβίστε έχει δεχτεί μόλις ένα γκολ σε 8...


Ιστορικές δίκες με ιστορικές αποφάσεις - Ειδήσεις - νέα - Το Βήμα Online\nΙστορικές δίκες με ιστορικές αποφάσεις\n«Θα με κρίνει η Ιστορία». Αυτή ήταν η φράση-απολογία του απριλιανού δικτάτορα Παπαδόπουλου στη δίκη των πρωταιτίων του πραξικοπήματος του 1967, τον Αύγουστο του 1975. Ο Πρόεδρος του Δικαστηρίου, Γιάννης Ντεγιάννης, με τη γνωστή πια αταραξία του, απάντησε με τη φράση «Και νομίζετε, κατηγορούμενε, ότι η Ιστορία απουσιάζει από αυτή την αίθουσα;». Ο Γιάννης Ντεγιάννης, που, δικαίως, ονομάστηκε τότε Εθνικός Δικαστής, είχε απόλυτη συνείδηση ότι η δίκη για την επτάχρονη κατάλυση της Δημοκρατίας στη χώρα μας ήταν ιστορική. Πως η Ιστορία γραφόταν στην αίθουσα του Πενταμελούς Εφετείου στον Κορυδαλλό. Και ως ιστορική χαιρετίστηκε από τους πάντες η καταδικαστική απόφαση που εκδόθηκε τότε. Πολλοί θυμήθηκαν εκείνη τη δίκη – που μεταδιδόταν ζωντανά από την τηλεόραση – μετά την πρόσφατη απόφαση του Εφετείου στη δίκη της Χρυσής Αυγής. Απόφαση ιστορική, που έκρινε ότι το νεοναζιστικό μόρφωμα ήταν εγκληματική οργάνωση. Και αν οι καταδικασθέντες τολμήσουν να πουν ότι… θα κριθούν από την Ιστορία, η απάντηση έχει ήδη δοθεί.\nΙστορικές δίκες με ιστορικές αποφάσεις, όπου η Δικαιοσύνη αναδεικνύεται όχι ως απλή εφαρμογή του νόμου, αλλά ως η Αρετή αναζήτησης της αλήθειας από εύψυχους λειτουργούς, σε κρίσιμες για αυτούς και για τον τόπο υποθέσεις, δεν έχουμε και πολλές. Ιστορική ήταν η πρώτη δίκη για τη σφαγή του Πολυτεχνείου το φθινόπωρο του 1975. Εμελλε όμως η πρωτόδικη απόφαση να ανατραπεί από το Εφετείο, που αθώωσε, τον Φλεβάρη του 1977, καταδικασμένους σε βαριές ποινές (μέχρι τρεις φορές ισόβια) και για ηθική αυτουργία στα εγκλήματα του Νοεμβρίου του 1973. Ιστορική, με άλλη έννοια, θα μπορούσε να χαρακτηριστεί και η απόφαση του Μεικτού Ορκωτού της Αμφισσας τον Οκτώβριο του 2010 για τη δολοφονία του 15χρονου Αλέξη Γρηγορόπουλου από τον αστυφύλακα-«Ράμπο» Επαμεινώνδα Κορκονέα, τον Δεκέμβρη του 2008. Ομως, το Μεικτό Ορκωτό Λαμίας στα τέλη Ιουλίου του 2019 «έσπασε» τα ισόβια του Κορκονέα, αναγνωρίζοντάς του το ελαφρυντικό του «σύννομου βίου». Ο Εισαγγελέας του Αρείου Πάγου άσκησε αναίρεση κατά αυτής της απόφασης. Ο Κορκονέας, ωστόσο, κυκλοφορεί ελεύθερος, αποφυλακισμένος εδώ και 15 μήνες.\nΓιατί η αναφορά σε τέτοια παραδείγματα; Ασφαλώς, όχι για να σκιάσουν την απόφαση-ορόσημο για τη Χρυσή Αυγή. Στο αποκρουστικό πρόσωπο του νεοναζισμού και στην εγκληματική δράση των οπαδών του η οφειλόμενη απάντηση της ελληνικής Δικαιοσύνης δόθηκε. Ωστόσο, αυτή η απάντηση, όπως όλες που φέρουν τη σφραγίδα της υπεράσπισης της Δικαιοσύνης ως Αρετής της Δημοκρατίας, απαιτεί διαρκή επαγρύπνηση. Από λειτουργούς και πολίτες. Απαιτεί συνέχεια και συνέπεια. Η ιστορικότητα των δικαστικών αποφάσεων είναι συνυφασμένη με τη μνήμη και τη γνώση. Ας το έχουμε όλοι κατά νου αυτό.\nΗ κυρία Λίνα Αλεξίου


Το topic των PS4 και XB1 - Σελίδα 93\nΣελίδα 93 από 397 Πρώτο ... 4383899091929394959697103143193 ... Τελευταίο\nΑποτελέσματα 921 μέχρι 930 από 3962\n18-06-2013, 02:35 #921\nΗ MS και τα τσιράκια της βγάζουν τόσο γέλιο το τελευταίο καιρό, που ειλικρινά με κάνει να ελπίζω πως ίσως στο τέλος το Χ1 να έχει στα αλήθεια πρόβλημα!\nΚαι ναι, όπως καταλάβατε δεν είμαι ιδιαίτερα αισιόδοξος για το πόσο ευτυχή κατάληξη θα έχει όλη αυτή η ιστορία με τα DRM. Η MS έχει τόνους χρημάτων να ρίξει και εμείς είμαστε δυστυχώς μια αγορά που αρεσκόμαστε στον φθηνό εντυπωσιασμό και στις πολύ κοντές μνήμες. Μέχρι τις γιορτές που θα κυκλοφορήσουν τα μηχανήματα, μπορεί εύκολα να έχει αντιστραφεί η κατάσταση.\nΕδώ σήμερα που τα κλίμα είναι 99% κατά και 1% υπέρ και έχω βαρεθεί σε ελληνικά φόρουμ να βλέπω ανθρώπους να λένε "πολύ μαλ...α αυτό που έγινε αλλά εγώ θα το πάρω day 1 για να παίξω το ..." (βάλτε τίτλο της επιλογής σας). Όλα αυτά στην Ελλάδα του ΔΝΤ, στην Ελλάδα που στο φινάλε δε θα το κυκλοφορήσει καν η ίδια η MS day 1!!! Τι να λέμε τώρα!\nΟι τύποι βρίσκουν και τα κάνουν, αυτό είναι σίγουρο. Δεχθήκαμε μέχρι τώρα να παίρνουμε μισά παιχνίδια και να μας πουλάνε τα άλλα μισά επιπλέον (DLC's), δεχθήκαμε τα on line pass, δεχθήκαμε τις πετσοκομμένες συσκευασίες που δεν έχουν καν manual (οικολογία ftw). Φοβάμαι πως μέχρι τις γιορτές που θα κυκλοφορήσουν οι κονσόλες θα έχουμε μπαράζ ανακοινώσεων από την M$ για καινούργιες σούπερ ντούπερ αποκλειστικότητες παρέα με εγκωμιαστικά άρθρα από το διεθνή τύπο, ίσως και κανά δωράκι για τους ιθαγενείς που θα αγοράσουν γρήγορα τη κονσόλα και όλα μέλι γάλα.\nΜακάρι να βγω ψεύτης και να δούμε οργανωμένο μποϊκοτάζ όχι μόνο στο Χ1, αλλά και σε όποιον επιχειρήσει τις ίδιες ομορφιές στο PS4.\nΜακάρι μεν, δε το βλέπω δε.\nΚαι για να ενισχύσω αυτό που λες, αν εμείς, οι ενημερωμένοι και, σημαντικό για το παράδειγμα του τι γίνεται με το XB1, οι πιο ομιλητικοί είναι τόσο εύκολο να μας πιάσουν κότσο, πόσο μάλλον το κοινό της μαζικής αγοράς που απευθύνεται η Microsoft.\nΦοβάμαι ότι με τη Sony να το παίζει εκ του ασφαλούς και να υπερτιμά το τωρινό θετικό hype της και τη Nintendo να κάνει τα δικά της η Microsoft όχι μόνο βρίσκει και τα κάνει αλλά δεν θα μου φαινότανε περίεργο αν πετύχαινε και αυτά που θέλει.\n18-06-2013, 02:38 #922\nστα χαρτια, γιατι μεχρι στιγμης προσφερει μία "καλύτερη" εμπειρία απ οτι το wii των 99 ευρω και το kinect 1 των συνολο 180 που και αυτο ειναι σχετικο, γιατι δεν εχουμε δει "κατι". Πρεπει να σπρώξεις τους casuals να προτιμήσουν να τα σκασουν αυτα τα 499. Ετσι οπως ειναι τωρα τα πραγματα, εχει κατι καλυτερο που κανεις δεν ξερει τι ακριβως κανει (εκτος απο το να "αλλαζεις" τα καναλια μετα χερια και να παιξεις ενα αναβαθμισμένο Kinect sports) και αυτη την στιγμη μοιαζει σαν βαρος που ανεβαζει το κόστος συνολικα\nΣυμφωνώ απόλυτα. Αν εξαιρέσεις τα χαριτωμένα που κάνει εκτός gaming (πλοήγηση σε menu, φωνητικές εντολές κλπ), το μόνο που έχουμε δει να κάνει μέχρι σήμερα το kinect είναι να παίζει πολύ light παιχνίδια (sports, dance, mini games κλπ). Είναι εξαιρετικά αμφίβολο αν θα μπορέσει ποτέ να κάνει κάτι άλλο μιας και σοβαρό gaming χωρίς κάποιο χειριστήριο δεν υπάρχει (το ξέρουν και όσοι προσπαθούν να παίξουν στα tablets αυτό!).\nΜε αυτά τα δεδομένα το να υποχρεώνεις τους πάντες να το αγοράζουν (είναι και πανάκριβο το άτιμο) μόνο σαν αχρείαστο βάρος μπορώ να το δω. Η MS το επιβάλει γιατί έχει λόγους για πάρτι της για να το κάνει. Αυτό όμως δε σημαίνει πως εξυπηρετεί το μέσο χρήστη. Τουλάχιστον όχι όλους που θα προτιμούσαν να μπορούν να επιλέξουν.\n18-06-2013, 06:05 #923\nΕγώ δεν μπορώ να καταλάβω γιατί όσοι υποστηρίζουνε την τιμή του X1 μιλάνε για αυτό το αχρείαστο Kinect ,το οποίο δεν μπορεί να λειτουργήσει σε σοβαρά παιχνίδια όπως είπαν και παραπάνω τα παιδιά και αυτό φάνηκε και στις παρουσιάσεις της κονσόλας τόσο στο reveal όσο και στην E3. Προφανώς η MS δεν το έβαλε για gaming σκοπούς εκεί, όμως ξαφνικά είναι κάτι πολύ σημαντικό... Από πότε έγινε big deal το οποίο αξίζει +100$ το ότι θα δούμε καλύτερα casual games;\nΑπό την άλλη μεριά δεν βλέπω κανείς να αναφέρει το ότι το hardware του PS4 είναι (έστω και στα χαρτιά) πιο δυνατό από αυτό του X1 κάτι που έχει τουλάχιστον προοπτικές να μας δώσει καλύτερα αποτελέσματα στα παιχνίδια.\n18-06-2013, 10:14 #924\nΤο "κινεκτ" του Xbox 360 ήταν ένα πείραμα. Το πείραμα πέτυχε και τώρα θέλουν να κάνουν το επόμενο βήμα. Τουλάχιστον έτσι το βλέπω εγώ.\nΕάν δεν βάλουν "κινεκτ" με κάθε Xbox One τότε δεν θα το πάρουν υπόψιν η developers. Θα παραμείνει απλά ένα ξεχασμένο περιφερειακό για φτηνά χαμηλής ποιότητας casual παιχνίδια. Κάτι που θα γίνει 100% με το Playstation Eye για το PS4.\nΘα παίζει μια χαρά σε HardCore παιχνίδια το "κινεκτ". Δεν χρειάζεται να αντικαταστήσει το controller, αλλα να μας εμπλουτίσει την εμπειρία. Φαντάζομαι πως η developers θα ενσωματώσουν στα παιχνίδια τους voice commands ktlp.\n18-06-2013, 10:23 #925\nπαντως το RYSE ηταν η αποδειξη οτι τα πραγματα δεν ειναι τοσο απλα. Ηταν ενα kinect 2 game που μεσα σε ενα βραδυ το εκαναν τελικα παιχνιδι με κοντρολερ (και τα (αρνητικά) αποτελεσματα φάνηκαν στο gameplay με γυμνό μάτι χωρις καν να παιζεις)\n18-06-2013, 10:38 #926\nΚΑΝΤΕ ΚΛΙΚ ΣΤΗΝ ΕΙΚΟΝΑ ΓΙΑ ΝΑ ΠΑΙΞΕΙ!!!\nΧεχεχεχε... Έτσι, ενώ οι άλλοι μάχονται, η Nintendo είναι\nη μόνη που συνεχίζει ακάθεκτα!!!!\nΤελευταία επεξεργασία από artocube; 18-06-2013 στις 10:52\n18-06-2013, 13:02 #927\n1) ευρύχωρο σαλόνι ή χώρο για να σηκώνεσαι και να κάνεις τις ταρζανιές σου\n2) ιδανικό φωτισμό\n3) τέλεια απόκριση στις φωνητικές εντολές του Kinect (για ελληνικά, ούτε λόγος...)\n4) ιδανική φυσική κατάσταση για να μπορείς να αντεπεξέλθεις στα gameplay "βίτσια" του εκάστοτε τίτλου\nΔηλαδή, γυρίζεις σπίτι λιώμα και θες να χαλαρώσεις με ένα παιχνίδι, αλλά οοόχι, το XBone που είναι το μέλλον, σε βάζει να χτυπιέσαι πάνω κάτω, κάνοντας πως τρέχεις και πυροβολάς στον αέρα και είναι μοναδικό και φανταστικό και είναι το καλλιτερότερο και άντε πολλά ζητάς....\nΠόσοι πληρούν όλες τις παραπάνω προϋποθέσεις για την "απόλυτη εμπειρία", πόσο μάλλον στην Ελλάδα σε τέτοιους καιρούς. Για να μη μιλήσω για την ενόχληση που θα προκαλείς σε συγγενείς/γείτονες με τα χοροπηδητά και τις κραυγές τύπου "Φάιρ!", "Γκετ Κόβερ", "Εξμποξ Οφ" και δε συμμαζεύεται.\nΚαι άντε πες ότι περιορίζεται σε πιο απλές χρήσεις όπως είπε ο Cowboy. Φαντάσου να παίζεις διπλό με παρέα. Ως γνωστόν, οι συζητήσεις με φίλους γίνονται συχνά, ιδιαίτερα ηχηρές. Κι ακούει το XBone κανά "μαλάκα", κανά "γαλλικό", νομίζει ότι του δίνεις εντολές κι αρχίζει να κάνει ότι του κατέβει. Φυσικά, αν τα απενεργοποιήσεις όλα αυτά δεν υπάρχει κανένα πρόβλημα...\nΕκεί που θέλω να καταλήξω είναι, ότι χωρίς συγκεκριμένες συνθήκες και προϋποθέσεις, το Kinect είναι μια ΕΝΤΕΛΩΣ ΑΧΡΗΣΤΗ ΚΟΤΣΑΝΑ που επιβαρύνει το σύστημα και που να χτυπιούνται μερικοί, αυτό δεν αλλάζει! Άντε πια...\n18-06-2013, 13:50 #928\nπου ακομα και αν τα θες αυτα, παιχνιδια βολών, sports κτλ κτλ εχεις ηδη κονσολες που το κανουν αυτο πολύ φθηνότερα, έστω και με χειροτερα γραφικα ή λιγο χειροτερο χειρισμό. Το "καλύτερο τεχνικά" επιχείρημα πιανει πιο ευκολα στους hardcore gamers, παρα στα παιδακια-οικογένειες-γιαγιαδες. Θελει κατι που να κανει μπαμ στους casuals\nΜην πας μακρια, στην πρωτη παρουσιαση της Microsoft,που εγινε online, διαβασα αυτο: http://www.escapistmagazine.com/news...box-One-Reveal\nδεν αλλαζει για το hardcore κοινο, γι αυτους που πήγαν το Wii στα 100,000,000 αλλαζει πολυ ευκολα αρκει να βρεις την μαγικη φόρμουλα\n18-06-2013, 13:54 #929\nΔε νομίζω να είναι εύκολο ν' αντιστραφεί η κατάσταση. Ότι είπαν επίσημα ΔΕΝ ΑΝΑΙΡΕΙΤΑΙ. Για ν' αναιρεθεί επίσημα η κατάσταση, θα πρέπει να γίνει επίθεση από χάκερς και να ντραπούν οι γιάνκηδες εκεί, όπως ντράπηκαν οι Ιάπωνες κι έμαθαν το μάθημα τους, ή ακόμα καλύτερα, όλοι περιμένουμε λίγα χρόνια και η της M$ θα δημιουργήσει μία νέα κονσόλα ΧΩΡΙΣ όλους αυτούς τους περιορισμούς.\nΤο μποικοτάζ ήδη έχει αρχίσει. Κανένας δε θέλει την κονσόλα, όπως ανέφερα πάνω. Πολλοί φωνάζουν στους δημιουργούς να μεταφέρουν τα παιχνίδια τους σε άλλες κονσόλες, και ειδικά στον υπολογιστή. Όπως είπα πάνω, η χειρότερη περίπτωση είναι ν' αγοραστεί το ίδιο το παιχνίδι, αλλά ΟΧΙ η ίδια η κονσόλα της Microsoft.\nΟι ίδιες ομορφιές επιχειρήθηκαν εναντίον του PS4, όταν έγινε το φιάσκο στην παρουσίαση του Χ1.\nΠάντως εγώ δεν φοβάμαι καθόλου για τι Microsoft. Έχει τα χρήματα ακόμα και να αγοράσει την επιτυχία για το Xbox One. Πιστεύω πως πολύ κόσμος θα αγοράσει το Xbox One όταν ανακοινώσουν 3,4 exclusives που θα θέλουμε η περισσότερη να παίξουμε. Ξανά θα δούμε τα timed exclusive που έκανε η Microsoft με το Xbox 360, για πόλους θα είναι ο λόγος να προτιμήσουν το Xbox One.\nΤο πρόβλημα δεν είναι DRM, το ότι δεν αρέσει σε εμενα δεν σημαίνει πως πειράζει τους άλλους. Το πρόβλημα είναι ότι δεν το έχουν σχεδιάσει καλά. Εφόσον παίρνεις κάτι πρέπει να προσφέρεις και κάτι. Μονο έτσι ο κόσμος μένει ευτυχισμένος.\nΚατά τα αλλα το Xbox One είναι καλύτερο μηχάνημα από το PS4. Το Kinect είναι Big Deal, δεν είναι απλά μια κάμερα όπως θα ήθελε η Sony να το παρουσιάσει. Το σύστημα θα μπορούσε να είναι περισσότερο από ένα απλό PC για gaming όπως είναι το PS4. Θα δούμε όμως τι θα σκεφτεί η Microsoft για το μέλλον.\nΗ χρονική αποκλειστικότητα δεν είναι ο λόγος που πολλοί θ' αγοράσουν αυτό το έκτρωμα. Είναι απλά ο fanboyism. Αυτός θα ήταν ΠΑΝΤΕΛΩΣ ηλίθιος, αν αγόραζε το Χ1 χωρίς να ενημερωθεί και να ερευνήσει καλά.\nΤο ότι κανείς δε θέλει να την αγοράσει την κονσόλα είναι θέμα σεβασμού προς τον καταναλωτή. Όπως η Γερμανία δε μας σεβάστηκε χώνοντας μας ΣΥΝΕΧΟΜΕΝΑ Μνημόνια κι άρχισε το μαζικό Πανελλήνιο μποικοτάζ εναντίον των Γερμανικών προιοντών, έτσι το ίδιο κι εδώ.\nΣύμφωνα με τον χάρτη σύγκρισης, εγώ δεν τo βλέπω για καλύτερο μηχάνημα απ' ότι του PS4. Στην ουσία είναι άχρηστο, αλλά πανάκριβο μαζί με το Kinect. Οπότε αυτό είναι η αιτία που κανείς δε θέλει να το αγοράσει.\nΣυγγνώμη που θα σε διορθώσω, αλλά είδα ο ίδιος μ' ένα φιλαράκι μου το βίντεο και δε νομίζω να είναι Kinect παιχνίδι. Ξαναδες το και θα καταλάβεις. Φανερώθηκε το gameplay του κι έδειξε τα κουμπιά του χειριστήριου σαν χρονικής στιγμής πάτημα, όπως στον Θεό του Πολέμου.\n18-06-2013, 14:28 #930\nοχι δεν καταλαβες. Το RYSE ηταν επισημα παιχνιδι του kinect 2 και το αλλαξαν, και οταν ειδα το βιντεο της E3, πραγματικα μου φανηκε περιεργο το gameplay. Και μετα ακουσα και ειδα 2-3 εκπομπες στο ιντερνετ που ελεγαν οτι το gameplay εχει χοντρο προβλημα. Το "ηταν ενα kinect 2 game" το εννοουσα κυριολεκτικα, ήταν με motion moves μηνες πριν το δειξουν, αυτο που ειδαμε ηταν η αποφαση να γινει με κουμπια κτλ. Ελπιζω να εχει αυτα τα προβληματα επειδη βρίσκεται ακομα σε φάση μετατροπής


3 εκατ. χρήστες στο Foursquare!\n3 εκατ. χρήστες στο Foursquare!\tΣυντάκτης:\tXBLOG.GR Editors\t30 Αυγούστου 2010\tΤο Foursquare κατάφερε μέσα στο Σαβατοκύριακο που μας πέρασε και έφτασε τον εντυπωσιακό αριθμό των 3 εκατομμυρίων χρηστών! Ο αριθμός αυτός είναι πράγματι εντυπωσιακός και δείχνει ότι η startup με έδρα την Νέα Υόρκη ακολουθεί μια πραγματικά εκπληκτική πορεία.\nΓια όσους δεν γνωρίζουν, το Foursquare είναι μια υπηρεσία που επιτρέπει στους χρήστες να «ανεβάζουν» ένα update με το σημείο στο οποίο βρίσκονται. Για παράδειγμα, αν κάποιος είναι σε μία καφετέρια μπορεί να κάνει “check-in” εκεί από το κινητό του και μία ενημέρωση θα εμφανιστεί σε όσους έχει στη λίστα των φίλων του στο Foursquare, αλλά και στο Facebook και το Twitter, αν θέλει ο ίδιος να εμφανίσει αυτό το update σε αυτά τα social networks.\nTo Foursquare έχει σταθερά μία ανοδική πορεία. Χρειάστηκε ένας χρόνος για να φτάσει το 1 εκατομμύριο χρήστες, τρεις μήνες μετά “έπιασε” τους 2 εκατομμύρια και τώρα, μόλις ενάμιση μήνα μετά έφτασε τα τρία εκατομμύρια!\nΌπως είπε ο συνιδρυτής του Foursquare, Dennis Crowley, σε πρόσφατη συνέντευξή του στους Los Angeles Times, το Foursquare αποκτά 180.000 νέους χρήστες κάθε δέκα ημέρες.\nΜένει να δούμε τώρα αν το Facebook Places, μία παρόμοια υπηρεσία που εγκαινίασε το Facebook, θα μπορέσει να ανακόψει την πορεία του Foursquare.\nΠάντως, όλοι όσοι χρησιμοποιούν τέτοιες location based υπηρεσίες θα πρέπει να είναι αρκετά προσεκτικοί, γιατί απ΄ότι φαίνεται η ιδέα του «Μεγάλου Αδερφού» όλο και πλησιάζει.\nΔιαβάστε περισσότερα σχετικά με το τι πρέπει να προσέξετε στη χρήση location based υπηρεσιών!\nΕτικέτεςFoursquaregeotagginginternetLocation Based Social Networkssocial networksΚατηγορίεςInternet\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΚατεβάστε τον κατάλογο του IKEA 2011 στο iPhone\tΣυντάκτης:\tΓ. Καρακατσάνης\t-\nΑυγ 30, 2010\tΝΕΟΤ. ΕΙΔΗΣΗ\tΝέος φοιτητής; Βρες σπίτι οnline ή με τη βοήθεια του iPhone\tΣυντάκτης:\tΓ. Καρακατσάνης\t-\nΑυγ 31, 2010\tXBLOG.GR Editors\tΤα άρθρα από διάφορους συντάκτες του XBLOG.GR.\tΡοή ειδήσεων


Μία θεατρική ξενάγηση ζωντανεύει την ιστορία του Βιομηχανικού Μουσείου Φωταερίου\nΤο Ποιος κρατάει το φανάρι είναι μία παράσταση-ξενάγηση που φέρνει στο φως τις μνήμες των ανθρώπων οι οποίοι συνέδεσαν τη ζωή τους με το εργοστάσιο και την περιοχή του Γκαζοχωρίου.\nΤο Βιομηχανικό Μουσείο Φωταερίου είναι το πρώτο βιομηχανικό μουσείο στην Αθήνα και βρίσκεται σε μία από τις πλέον πολυσύχναστες γειτονιές της πρωτεύουσας, στο Γκάζι.\nΠίσω από το Μουσείο, κρύβεται η ιστορία του εργοστασίου που έδωσε φως και ενέργεια στην Αθήνα για σχεδόν 130 χρόνια.\nΜία παράσταση-ξενάγηση επιχειρεί τώρα να κάνει γνωστή σε όλους τη συναρπαστική ιστορία του.\nΒιομηχανικού Μουσείου Φωταερίου: Μία σύντομη ιστορία\nΤο 1857, ο François Théophile Feraldi αναλαμβάνει το έργο του φωτισμού της Αθήνας με φωταέριο. Ο δήμος Αθηναίων παραχωρεί στον Γάλλο επιχειρηματία το προνόμιο της εκμετάλλευσης του φωταερίου για 50 χρόνια. Το φωταέριο θα φωτίσει τους αθηναϊκούς δρόμους για περίπου 60 χρόνια.\nΤο 1887, ο Giovanni Baptista Serpieri αναλαμβάνει τη διοίκηση του εργοστασίου. Μια περίοδος ακμής αρχίζει για τη μικρή μονάδα φωταερίου της Αθήνας. Αεριοφυλάκια, ατμολέβητες, ατμομηχανές, μονάδες καθαρισμού και άλλα κτίρια ξεπηδούν σταδιακά μέσα στο οικόπεδο έκτασης περίπου 30 στρεμμάτων. Η ανάπτυξη αυτή συνδέεται με την επέκταση της χρήσης του φωταερίου ως μορφής ενέργειας στα σπίτια και στα εργοστάσια.\nΤο 1938, η επιχείρηση περιέρχεται στον δήμο Αθηναίων. Το 1952, ιδρύεται η Δημοτική Επιχείρηση Φωταερίου Αθηνών (Δ.Ε.Φ.Α). Μεταπολεμικά, το φωταέριο χάνει συνεχώς έδαφος σε σχέση με τον ηλεκτρισμό και τις νέες μορφές ενέργειας.\nΤο 1984, οι φούρνοι του εργοστασίου φωταερίου σβήνουν οριστικά. Το 1986, ο χώρος χαρακτηρίζεται διατηρητέο ιστορικό μνημείο από το Υπουργείο Πολιτισμού και ξεκινούν μελέτες για την αξιοποίησή του.\nΤο 2013, εγκαινιάζεται το Βιομηχανικό Μουσείο Φωταερίου.\nΗ θεατρική παράσταση-ξενάγηση στην ιστορία του\nΤι ονειρευόταν ο Γάλλος επιχειρηματίας του παλιού εργοστασίου φωταερίου της Αθήνας; Ποιες ήταν οι συνθήκες εργασίας για τους εργάτες; Αλήθεια, δούλευαν στο εργοστάσιο γυναίκες; Τι δουλειά είχε ένας γιατρός στο εργοστάσιο; Ποιο ήταν το καθιερωμένο δρομολόγιο ενός φανοκόρου;\nΕίναι μερικές από τις ερωτήσεις που θα απαντηθούν μέσα από την πρωτότυπη θεατρική διαδρομή με ξεναγό τον ηθοποιό-ερμηνευτή Χρήστο Χριστόπουλο από την ομάδα θεάτρου «Ανεμόμυλοι». Τίτλος της; Ποιος κρατάει το φανάρι.\nΣχεδιασμένη σύμφωνα με τις τεχνικές του museum theater και απευθυνόμενη σε ενήλικο κοινό, η παράσταση-ξενάγηση δίνει τη δυνατότητα στους επισκέπτες-θεατές να κινηθούν στους βιομηχανικούς χώρους, να ταξιδέψουν στις εποχές και να ανακαλύψουν βιωματικά την ιστορία του παλιού εργοστασίου και τη γραμμή παραγωγής του φωταερίου, ζωντανεύοντας τις μνήμες των ανθρώπων που συνέδεσαν τη ζωή τους με το εργοστάσιο και την περιοχή του Γκαζοχωρίου.\nΣάββατο 9 & Κυριακή 10 Απριλίου 2022\nΏρες: 17.30 & 19.00 (Διάρκεια: 60’)\nΤιμή εισιτηρίου: 10€ / άτομο\n*Για περιορισμένο αριθμό συμμετεχόντων.\n**Οι συμμετέχοντες πρέπει να προσκομίσουν πιστοποιητικό εμβολιασμού ή νόσησης (3 μηνών).


10 οικολογικοί τρόποι για να απαλλαγείς με τον πιο φυσικό τρόπο από τα έντομα Κατσαρίδες,Μύγες,Κουνούπια,Μυρμήγκια,Αράχνες κ.α που “τρυπώνουν” στο σπίτι-ΦΩΤΟ – Godzila News\nΘέλετε ένα σπίτι χωρίς επιβλαβείς οργανισμούς, αλλά δεν σας αρέσει να χρησιμοποιείτε εντομοκτόνα με έντονη μυρωδιά;\nΤα χημικά παρασιτοκτόνα είναι εξαιρετικά τοξικά και μπορεί να βλάψουν όχι μόνο τα έντομα αλλά και εσάς τους ίδιους και την οικογένειά σας.\nΠρόσφατη έρευνα δείχνει ότι αυτές οι χημικές ουσίες μπορεί να συνδεθούν με πολλά σοβαρά ζητήματα υγείας.\nΑυτό το άρθρο θα σας διδάξει πώς να απαλλαγείτε από τα ανεπιθύμητα έντομα που βρίσκονται στο σπίτι σας χρησιμοποιώντας φυσικούς τρόπους που είναι εξίσου αποτελεσματικοί με τη χρήση χημικών ουσιών αλλά όχι τόσο επιβλαβείς για εσάς και την οικογένειά σας.\nΟι κατσαρίδες βγαίνουν για φαγητό και νερό, οπότε έχετε μεγάλες πιθανότητες να μην τις δείτε ποτέ αν δεν υπάρχει τίποτα φαγώσιμο στο σπίτι.\nΕάν αυτό δεν είναι εφικτό, τότε φτιάξε μια παγίδα. Πάρτε ένα άδειο πλαστικό μπουκάλι από αναψυκτικό, κόψτε το πάνω μέρος και συναρμολογήστε το όπως φαίνεται στην παραπάνω εικόνα, ώστε να μοιάζει με χωνί.\nΣφραγίστε το με ταινία γύρω από το στόμιο. Ρίξτε λίγο νερό και τοποθετήστε την παγίδα όπου είναι πιθανό να εμφανιστούν οι κατσαρίδες. Μπορούν να μπουν αλλά δεν μπορούν να βγουν στην παγίδα σας. Ενώ αυτό το κόλπο παγιδεύει μεμονωμένες κατσαρίδες, η μέθοδος δεν επηρεάζει τη φωλιά τους.\nΔεν χρειάζονται πολλά για να εμφανιστούν αυτές οι ενοχλητικές μύγες φρούτων γύρω από το σπίτι και γι ‘αυτό θέλουμε να σας δείξουμε πώς να φτιάξετε μια παγίδα για να τις ξεφορτωθείτε.\nΒάλτε μισό φλιτζάνι ξύδι σε ένα γυάλινο βάζο, κόψτε μερικά κομμάτια από ώριμα ή σάπια φρούτα, τοποθετήστε ένα κομμάτι χαρτί για να φτιάξετε ένα χωνί και βάλτε το στο βάζο δημιουργώντας μια μυγοπαγίδα.\nΤοποθετήστε την παγίδα στην μολυσμένη περιοχή και αφήστε την όλη τη νύχτα. Φροντίστε να απαλλαγείτε από την παγίδα όταν οι μύγες θα βρεθούν μέσα σε αυτήν.\nΤα αιθέρια έλαια σιτρονέλας και λεμονόχορτου είναι γνωστά απωθητικά για τα κουνούπια. Χρησιμοποιήστε ένα κερί αιθέριου ελαίου ή ένα διαχυτή για να κρατήσετε αυτά τα έντομα μακριά. Μπορείτε ακόμη και να φτιάξετε το δικό σας κερί.\nΈνας άλλος τρόπος χρήσης του – λιώστε λίγο λάδι καρύδας, προσθέστε μερικές σταγόνες αιθέριο έλαιο και ανακατέψτε καλά, περιμένετε μέχρι να σκληρύνει και στη συνέχεια στο δέρμα. Απλώς θυμηθείτε να μην βάζετε αδιάλυτο αιθέριο έλαιο στην επιδερμίδα σας.\nΤο κύριο πράγμα που πρέπει να θυμάστε είναι ότι οι μύγες μισούν την λεβάντα! Πάρτε ένα σφουγγάρι ή ένα μικρό πανί και μουλιάστε το σε αραιωμένο αιθέριο έλαιο λεβάντας, τοποθετήστε το σφουγγάρι σε ένα μικρό βάζο και αφήστε το να στραγγίσει σε ένα σημείο στο σπίτι.\nΟι μύγες δεν θα σας πλησιάζουν εξαιτίας αυτού και αυτό ακριβώς θέλετε! Μπορείτε επίσης να κάνετε ένα σπρέι με λάδι λεβάντας προσθέτοντας περίπου 30 σταγόνες από αιθέριο έλαιο λεβάντας σε ένα μικρό μπουκάλι ψεκασμού με νερό. Θυμηθείτε – αποφύγετε οποιαδήποτε επαφή με το δέρμα με αραιωμένο αιθέριο έλαιο.\nΑνακατέψτε ένα κουταλάκι του γλυκού αλκοόλ, ένα κουταλάκι του γλυκού υγρό πιάτων και ένα φλιτζάνι νερό και ρίξτε το σε ένα μικρό μπουκάλι ψεκασμού.\nΑνακινήστε μέχρι να αρχίσει να αναβλύζει και ψεκάστε την περιοχή όπου έχετε εντοπίσει μυρμήγκι. Εξαιτίας του αλκοόλ, τα μυρμήγκια θα μείνουν μακριά.\nΟι μέλισσες ξυλουργού είναι επικονιαστές και απαραίτητες για κάθε άγρια χλωρίδα. Εάν έχετε μια φωλιά μελισσών στο σπίτι σας, ίσως είναι καλή ιδέα να επικοινωνήσετε με έναν τοπικό μελισσοκόμο που θα χαρεί πολύ να τις απομακρύνει, αντί να τις σκοτώσετε.\nΕάν δεν έχετε αυτή την επιλογή, ψεκάστε την μολυσμένη περιοχή με σπρέι εσπεριδοειδών. Τοποθετήστε φλούδες από διαφορετικά εσπεριδοειδή (γκρέιπφρουτ, λεμόνι, μανταρίνι, λάιμ και πορτοκάλι) σε νερό και βράστε τις για 10-15 λεπτά.\nΡίξτε το σε ένα μπουκάλι ψεκασμού και ψεκάστε την φωλιά των μελισσών ξυλουργού. Όπως πολλά άλλα έντομα, έτσι και οι μέλισσες ξυλουργού δυσανασχετούν από τα εσπεριδοειδή.\nΗ πρόληψη είναι πάντα ο ευκολότερος τρόπος για να απαλλαγείτε από τα έντομα. Οι σφήκες είναι πολύ χωρικές, οπότε ψεύτικες διακοσμητικές φωλιές σφήκας τοποθετημένες γύρω από το σπίτι σας πιθανότατα θα λύσουν το πρόβλημα πριν ακόμη ξεκινήσει.\nΓια να απαλλαγείτε από τις σφήκες αν έχουν ήδη φτιάξει φωλιά κάπου γύρω από το σπίτι σας, ανακατέψτε δύο κουταλιές υγρό πιάτων με νερό και βάλτε το σε ένα μπουκάλι ψεκασμού. Ψεκάστε το απευθείας στη φωλιά. Οι ειδικοί λένε ότι αυτό τις σκοτώνει αμέσως.\nThe post 10 οικολογικοί τρόποι για να απαλλαγείς με τον πιο φυσικό τρόπο από τα έντομα Κατσαρίδες,Μύγες,Κουνούπια,Μυρμήγκια,Αράχνες κ.α που “τρυπώνουν” στο σπίτι-ΦΩΤΟ appeared first on Newsitamea.gr.